
REVISTA  TEOLOGICĂ 

=  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  200  Lei.  Pe  o  jumătate  de  an  100  Lei. 
=  — :  Un  număr  15  Lei.  1  1 


Un  mare  catehet:  Sfântul  Ciril 
Arhiepiscopul  Ierusalimului.1 

i. 

Din  pricina  prigonirilor  pornite  în  primele  vea¬ 
curi  împotriva  bisericii  creştine,  lucrarea  catehetică 
a  fost  stânjenită  într’o  mare  măsură.  Aşa  ne  explicăm 
de  ce  nu  ni  sa  transmis  în  toată  frăgezimea  lor  de 
obârşie  catehezele  predate.  Vremurile  se  schimbară 
şi  în  secolul  al  IV-lea,  secolul  libertăţii,  învăţământul 
catehetic  luă  o  desvoltare  considerabilă,  împotriva 
tuturor  ereziilor  subversive  care  agitau  spiritele 
creştinilor.  Acum  apar  o  sumedie  de  comentarii 
exegetice  şi  omilii  care,  în  cea  mai  mare  parte  sunt 
puse  în  slujba  instruirii  catehumenilor. 

Dar  forma  catihetică  se  preciză  în  chip  superior 
în  opera  Sf.  Ciril  Ierusalimiteanul,  operă  plină  de 
claritate  şi  de  metodă. 

* 

*  * 

Sf.  Ciril  sa  născut  la  Ierusalim  sau,  poate,  în 
împrejurimile  Ierusalimului  la  313  sau  315.  Termi- 
nându-şi  studiile  el  fu  hirotonit  în  preot  de  Episcopul 

Vezi:  C.  A.  Gerhard  u.  Zezschuzitz:  System  der  Katechetik  I. 

Fr.  Zanotto :  Storia  della  sacra  eloquenza; 

J.  Tixeront :  Precis  de  Patrologie; 

Abbe  Marcel  el  M.  Schmidf:  Cours  elementaire  de  Patrologie. 

F.  Kattenbusch:  Das  apostoliche  Symbol  . 

Maxim  între  343 — 345  şi  în  episcop  între  348 — 350. 
Duse  o  viaţă  austeră  şi  predică  Sf.  Evanghelie  cu 
nepregetată  râvnă.  Omiliile  şi  catehezele  lui  ţinute 
în  Biserica  Sf.  învieri  pentru  catehumenii  creştini  din 
toate  păturile  sociale,  îl  făcură  repede  cunoscut. 

El  a  fost  un  catehet  iscusit  şi  un  vibrant  predi¬ 
cator  popular.  Cuvântul  lui  viu  şi  cald  pornia  din 
inimă  şi  mişca  inimile  ascultătorilor  săi. 

El  se  adresa  în  primul  rând  sensibilităţii  cre- 
dincioşiior  nu  cerebralităţii  lor.  De  aceea  predica  lui 
era  urmărită  cu  atenţie  şi  entuziazm  de  toţi  fără 
deosebire. 

„Iată  se  şi  răspândeşte  în  jurul  vostru,  a  celor 
ce  căutaţi  lumina11,  spune  elin  procateheză,  „mireasma 
dulce  a  fericirii.  Voi  culegeţi  acum  florile  unei  firi 
mai  înalte,  ca  să  vă  împletiţi  cununile  cereşti  şi  pe 
care  le  miresmueşte  Sfântul  Duh  şi  iată  voi  aţi  şi 
păşit  în  tinda  împăratului  ceresc :  Fie  ca  acelaş  îm¬ 
părat  să  vă  primească  în  lumina  cea  neapropiată  a 
cerului.  Pomii  au  început  să  înflorească.  Fie  ca 
rodul  lor  să  se  coacă  degrab !  Până  aci,  voi  nu  v’aţi 
înscris  decât  cu  numele  vostru,  dar  aceasta  nu  do¬ 
vedeşte  altceva  decât  chemarea  la  oaste11. 

„Nu  pregetaţi  a  veni  la  catehizaţie  şi  chiar  dacă 
cuvântările  mele  vor  fi  prea  lungi,  nu  vă  pară  rău ; 
gândiţi-vă  că  prin  ele  dobândiţi  arme  împotriva  vrăş¬ 
maşului,  împotriva  eresurilor,  jidovilor,  samaritenilor 
şi  neamurilor;  aveţi  duşmani  mulţi,  se  cade  dar  să 
vă  agonisiţi  şi  arme  multe". 

Trecând  la  cele  vecinice  Sf.  Maxim,  Ciril  fu  ales 
episcop  şi  păstori  Sf.  Cetate  35  ani.  Se  zice  că  la 
alegerea  lui  de  episcop,  în  ziua  de  7  Maiu,  când  se 
prăznuiau  Sf.  Rusalii,  se  arăta  pe  cer  o  cruce  lumi¬ 
noasă,  despre  care  el  scrise  [351]  şi  împăratului 
Constantin. 

Braţele  ei,  spune  el,  se  întindeau  dela  Golgota 
până  la  muntele  Măslinilor. 

EI  lupta  dârz  împotriva  Arienilor  şi  fu  surghiunit 
de  treiori  de  Constantin,  de  Iulian  Apostatul  şi  de 
Valenţiu,  de  data  aceasta  pentru  12  ani. 

Se  reîntoarse  la  379  sub  Teodosiu,  luă  parte  la 
sinodul  din  381,  acceptă  formula  niceiană,  participă 
la  sinodul  din  382  şi  muri  la  386  la  18  Martie. 

* 

*  * 

Dela  Sfântul  Ciril  avem  o  omilie  asupra  slăbă¬ 
nogului  dela  Vitezda  şi  câteva  crâmpeie  din  alte 
omilii,  o  scrisoare  către  Constantin  în  care-i  relatează 
arătarea  Crucii  minunate,  la  care,  însă,  mai  târziu 
s’a  mai  adăogat  în  partea  finală  ceva. 

* 

*  * 

Opera  lui  cea  mai  de  seamă  însă  o  alcătuesc 
cele  24,  după  unii  23,  întrucât  procateheza  nu  se 
socoteşte,  de  cateheze ,  adecă  de  instrucţiuni  catehe- 
tice,  pentru  catehumeni  şi  pentru  cei  noubotezaţi. 

Ele  se  împart  în  2  clase:  în  prima  clasă  intră 
o  cateheză  pregătitoare  [procateheză]  în  care  se  arată 
candidaţilor  la  sf.  Botez  însemnătatea  acestei  Sf. 
Taine  şi  cele  18  cateheze  pentru  fotizomeni,  şi  în 
care  se  interpretează  pentru  cei  ce  au  se  primească 
Sf.  Botez,  Simbolul  credinţei,  articul  cu  articul,  adecă 
simbolul  baptismal  din  Ierusalim.  • 

In  clasa  a  doua  intră  ultimele  5  cateheze  zise 
mistagogice  din  pricina  că  în  ele  se  vorbeşte  despre 
trei  sfinte  taine,  despre  Sf.  Botez,  Sf.  Mirungere  şi 
Sf.  Euharistie  şi  care  au  fost  ţinute  probabil  în  săp¬ 
tămâna  luminată. 

Cele  18  cateheze,  afară  de  cele  trei  dintâi  se 
pot  socoti  ca  cea  mai  veche,  şi  mai  metodică  expli¬ 
caţie  a  simbolului  apostolic. 

Există  o  părere  destul  de  plausibilă  după  care 
catehezele  lui  Ciril  ar  fi  fost  prinse  prin tr  un  fel  de 
stenografie  de  unul  din  ascultătorii  săi. 

Catehezele  sunt  shediasthisai  adecă  improvizate. 

Stilul  lor  este  limpede,  simplu,  familiar,  şi  chiar 
naiv.  Sfântul  Ciril  combate  ereziile,  fără  a  se  servi 
însă  de  argumente  filosofice.  El  nu  citează  nici  pe 
autorii  profani,  nici  pe  falşii  înţelepţi  ai  veacului, 

i* 

dar  se  hrăneşte  cu  nesaţ  din  vistieria  cu  înţelep¬ 
ciune  a  Sfintelor  Scripturi,  de  Dumnezeu  descoperite. 

* 

*  * 

Sfântul  Ciril  din  Ierusalim  fiind  unul  din  cei  mai 
mari  catiheţi  ai  primelor  veacuri  creştine,  ne-am  ho¬ 
tărât  să  rezumăm  catehezele  lui  şi  să  desprindem 
din  ele  metoda  folosită  de  el,  pentru  a  ne  putea 
orienta  mai  temeinic  în  propria  noastră  activitate 
catihetică. 1  Rând  pe  rând,  vom  analiza  fiecare  ca¬ 
teheză  în  parte,  cu  intenţiunea  cfe  a  trezi  în  preo- 
ţimea  noastră  un  interes  mai  viu  şi  mai  susţinut, 
pentru  opera  atât  de  urgentă  şi  de  necesară  a  for¬ 
mării  conştiinţei  creştine  a  credincioşilor  noştri  drept 
slăvitori  —  după  pilda  atât  de  strălucită  a  Sfân¬ 
tului  CiriL 

* 

*  * 

începem  cu  Procateheza:  In  procateheză,  Sf.  Ciril 
face  apel  la  sinceritatea  celorce  veniau  „către  sfânta 
luminare1’. 

« Şi  Simon  Magul  a  venit  oarecând  Ia  botez; 
el  s’a  botezat  dar  nu  s’a  luminat;  trupul  şi  ba  cu¬ 
fundat  in  apă,  dar  inima  nu  şi-a  luminat-o  cu  Duhul 
Sfânt.  Trupul  s’a  scoborât  în  apă  şi  a  ieşit  din  ea, 
dar  sufletul  lui  nici  nu  s’a  îngropat  cu  firistos,  nici 
nu  a  înviat  cu  Eh. 

Taina  Sfântului  Botez  nu  trebuie  să  fie  socotită 
de  credincioşi  ca  un  act  pe  care-1  cinsteşti  şi-l  să¬ 
vârşeşti  din  datină,  ci  ca  o  datorie  de  a  trăi  în  sfin¬ 
ţenie,  de  a  muri  şi  de  a  învia  cu  Hristos. 

După  cum  celce  a  venit  la  nuntă  fără  haină  de 
nuntă  şi  pentru  necuviinţa  lui  a  fost  gonit  din  că¬ 
mară  la  timp  necuvenit,  tot  aşa  nici  la  Sf.  Taină 
a  Botezului,  omul  nu  se  cade  să  vie  cu  sufletul 
despodobit  de  credinţă  şi  smerenie. 

Citeşte  cu  râvnă  Sfintele  Scripturi,  fii  cu  luare 
aminte  la  povaţa  părinţilor  tăi  duhovniceşti  şi-i  cin¬ 
steşte  cu  toată  cuviinţa,  îndreptează-ţi  întreaga  ta 

1  Ne-am  folosit  în  acest  scop  de  traducerea  făcută  de  /M.  Bertdeschi 
după  Migne,  şi  care  a  apărut  în-  Candela  de  pe  anii  1883,  1884  şi  1885. 

purtare  după  lumina  învăţăturilor  sfinte,  şi  păşeşte 
cu  toată  sfieala  în  sfintele  locaşuri  în  care  ţi  se 
împărtăşesc  poveţele  cele  atât  de  prielnice  sufle¬ 
tului  tău  dornic  de  desăvârşire.  Leapădă  orice  veşt- 
mânt  necuvios:  şi  vestmântul  iubirii  de  argint  şi  al 
neînfrânării  şi  îmbracă-te  cu  haina  cea  de  cinste  a 
înfrânării. 

Fugi  de  făţărie  şi  nu  săvârşi  nimic  numai  din 
duhul  viclean  al  iscodirii  celor  sfinte. 

Lasă-te  prins  în  mreaja  Bisericii.  Undiţa  lui 
Hristos  te  apucă  pentru  vieaţă. 

Până  acum  ai  fost  catehumen  —  auziai  grăin- 
du-ţi-se  despre  nădejde,  dar  nu  înţelegeai  ce  este 
nădejdea,  auziai  despre  Sf.  Taine,  dar  nu  le  pri¬ 
cepea!,  auziai  de  Sf.  Scripturi  dar  habar  nu  aveai 
de  adâncimea  lor.  Erai  catehumen:  în  jurul  tău  era 
un  răsunet  viu,  un  vuet  —  acum  însă  sufletul  tău 
răsună  puternic  la  auzul  învăţăturilor  sfinte,  că  Duhul 
a  făcut  din  tine  o  biserică  a  lui  Dumnezeu. 

Nemernicia  ta  s’a  învrednicit  de  cununile  dum- 
nezeirii.  Nu  purta  nume  de  credincios  şi  suflet  fără 
credinţă. 

Găteşte-te  ca  un  mire  de  nuntă,  pentru  mirele 
cel  ceresc  care  ţi-a  ales  fecioria  inimii  tale. 

Fugi  de  urâciunea  şi  netrebnicia  vorbelor  de¬ 
şarte!  Ochiul  tău  să  se  închidă  la  priveliştea  păca¬ 
tului  şi  mintea  ta  să  nu  zăbovească  pe  lângă  ză¬ 
dărnicia  pierzătoare. 

Vino  de  sârg  şi  te  adapă  cu  nesaţ  din  isvorul 
neistovit  al  învăţăturilor  sfinte. 

Ochiul  rătăcitor  rătăceşte  inima.  Pleacă-ţi  cu 
umilinţă  privirile  ochilor,  dar  auzul  tău  să  nu  se 
închidă  învăţăturilor  celor  spre  mântuire.  Dumnezeu 
ne  cheamă  pe  toţi  la  mântuire. 

Şi  tu  ai  fost  chemat  de  El. 

Luptă  lupta  Domnului  şi  nici  un  vrăjmaş  nu  te 
va  birui...  Pomul  ca  să  crească  falnic  şi  ca  să  ro¬ 
dească  îmbelşugat  trebuie  să  aibe  rădăcini  înfipte 
adânc  în  pământ; 

Şi  sufletul  tău  trebuie  să  primească  în  adâncul 
lui,  învăţătura  cea  sfântă. 

*Zideşte-ţi  sufletul  cu  învăţătura  dumnezeească 
aşa  cum  ai  zidi  o  casă  trainică,  neprimejduită  de 
ruinare  şi  năruire. 

Păstrează,  ferite  de  batjocura  necredincioşilor 
tainele  cele  mai  presus  de  fire  ale  credinţii. 

Tu  eşti  fiu  şi  fiică  a  unei  singure  maice,  a  Bi¬ 
sericii.  Priveşte  sus !  Nu  te  lăsa  frământat  şi  abătut 
de  ce  face  şi  gândeşte  unul  şi  altul. 

Bărbaţii,  când  aşteaptă  în  biserică,  să  aibă  câte 
o  carte  de  folos  pentru  suflet,  şi  să  cetească  unul 
pentru  toţi,  iar  dacă  nu  cetesc,  să  se  roage,  sau 
unul  să  vorbească  şi  ceilalţi  să  asculte. 

Fecioarele  şi  femeile  să  cânte  psalmi  sau  să 
cetească  încet,  aşa  ca  numai  buzele  să  se  mişte, 
pentruca  urechile  străine  să  nu  le  desluşească  graiul, 
deoarece  femeii,  nu  i  se  cade  să  vorbească  în  bi¬ 
serică.  Aprindă-se  duhul  vostru  de  evlavie  şi  lu- 
creze-se  sufletul  vostru  ca  fierul.  Asprimea  necre¬ 
dinţei  bată-se  cu  ciocanul.  Cadă  sgura  netrebnică, 
pice  rugina,  ca  să  rămână  firea  cea  curată  a  fierului. 

Doriţi  ferbinte  vestea  îngerilor:  „fericiţi  cărora 
li  sau  iertat  fărădelegile  şi  li  sau  acoperit  păcatele" 
(Ps.  31,  1). 

Voi  veţi  fi  stelele  Bisericii,  strălucitori  cu  trupul 
şi  luminaţi  cu  sufletul. 

Sf.  Botez  e  preţ  de  răscumpărare  pentru  cei 
prinşi  în  răsboaie,  iertare  de  păcate,  moarte  pentru 
păcat,  renaştere  pentru  suflet,  haină  strălucitoare, 
pecete  sfântă  şi  nestricată,  trăsură  la  cer,  plăcere 
pentru  raiu,  mijlocire  către  împărăţia  cerească,  dar 
de  înfiere. 

Şi  încheie  cu  cuvintele:  de  vei  copia  acestea, 
scrie-le  ca  în  faţa  Domnului!... 

* 

*  * 

Procateheza  este  întemeiată  pe  minunate  texte 
scripturistice  şi  vibrează  de  o  profundă  cucernicie. 
Stilul  e  limpede,  curgător  şi  împodobit  cu  multe  ase¬ 
mănări,  menite  să  facă  accesibilă  ascultătorilor  învă¬ 
ţătura  sfântă.  Ceeace  este  însă  vrednic  de  a  fi  în- 

semnat,  este  tonul  procatehezei.  Sfântul  Ciril  vor¬ 
beşte  direct,  personal.  El  nu  grăeşte  cu  sine  însuşi, 
ci  convorbeşte  cu  ascultătorii  săi  pe  care  caută  să-i 
impresioneze  cât  mai  adânc.  El  îşi  răsădeşte  con¬ 
vingerile  sale  religioase  în  inima  ascultătorilor. 

El  le  răscoleşte  simţirea,  făcând-o  să  vibreze 
de  o  puternică  emoţiune  religioasă,  le  cucereşte  prin 
sugestii  plastice  mintea  unei  meditaţii  statornice  asu¬ 
pra  adevărurilor  sfinte  şi  le  trezeşte  simţul  răspun¬ 
derilor  conştiinţei  lor  morale. 

Catihetul  de  azi  are  mult  de  învăţat  şi  din  forma 
şi  din  fondul  şi  din  tonul  Sfântului  Ciril. 

1.  Catehezele  erau  ţinute  în  Biserică.  Sf.  Bise¬ 
rică  este  cel  mai  potrivit  loc  şi  astăzi  pentru  cate¬ 
hizare  —  întrucât  Sf.  Locaş  impune  cucernică  sfială 
ascultătorilor  şi  le  ţine  sufletul  concentrat  în  rugă¬ 
ciune  şi  meditaţie. 

2.  Lecturile  edificătoare  sunt  de  un  negrăit  folos 
pentru  catehumeni.  Catehetul  le  poate  face  împreună 
cu  ei. 

3.  Cântările  sfinte  nu  trebuesc  neglijate.  Ele  pun 
sufletul  în  stare  de  entusiasm  şi  dau  aripi  rugă¬ 
ciunii. 

4.  Asemănările  luate  din  viaţa  reală  şi  din  lumea 
înconjurătoare  sunt  nepreţuite  pentru  a  face  plastică 
şi  intuitivă  doctrina. 

5.  Catihetul  trebue  să  fie  el  însuşi  însufleţit  de 
adevărurile  pentru  care  vrea  să  însufleţească  pe 
ascultătorii  săi.  El  trebue  să  fie  un  om  de  rugă¬ 
ciune  şi  de  reculegere  permanentă. 

6.  Tonul  vorbirii  catihetului  trebue  să  fie  intim, 
spontan,  părintesc,  vibrant  —  nu  rece,  oficial,  imper¬ 
sonal,  aspru. 

7.  Atât  catehetul  cât  şi  catehumenii  trebuesc 
familiarizaţi  cu  Sf.  Scriptură. 

Cateheţii,  spune  Sf.  Ciril,  sunt  servii  lui  Dum¬ 
nezeu;  dregătoria  lor  e  dregătorie  de  dvornici  —  ei 
deschid  sufletului  omenesc  porţile  cerului. 

Prof.  Dr.  Gr.  Cristescu. 


120 


REV  ISTA  TEOLOGICĂ 


Amintirile  unui  preot  romano-catolic 
devenit  preot  ortodox. 

[Urmare], 

Cu  această  ocazie  am  văzut  pe  abatele  Migne  pe 
care-1  cunoşteam  de  mult  timp  prin  prospectele,  al  căror 
ton  şarlatanesc .  m'a  uimit.  Era  un  adevărat  şarlatan  în 
toată  puterea  cuvântului.  Gesturile,  felul  de  a  vorbi,  totul 
arătau  în  el  pe  omul  reclamă  care  voia  să  câştige  milioane. 
Tipografia  sa  nu  era  splendidă,  însă  era  mare  şi  bine  con¬ 
dusă.  Dacă  episcopii  Franţei  ar  fi  fost  mai  inteligenţi  ar  fi 
încurajat  mai  mult  pe  acest  om,  care  dădea  gata  Ia  timp 
imense  publicaţii  pe  cari  nici  un  alt  institut  de  felul  acesta 
nu  se  încumeta  să  le  ia  în  antrepriză.  Bazat  numai  pe  pu¬ 
terile  sale  el  nu  putea  să  dea  publicaţiilor  grija  pe  care 
acestea  o  cereau.  întrebuinţa  un  mare  număr  de  preoţi 
caterisiţi,  cari  nu  erau  în  stare  să  lucreze  !a  publicarea  lu¬ 
crărilor  de  mare  ştiinţă  ca  acelea  ce  le  tipăria.  Iată  de 
ce  acest  fel  de  lucrări  erau  împănate  de  greşeli.  Un  grec 
foarte  instruit  verifica  textele  mai  multor  manuscrise  gre¬ 
ceşti  din  Biblioteca  Naţională,  tipărite  în  Patrologia  Greacă 
la  care  lucra  faimosul  Pitra,  benedictin  din  Solesmes  ajuns 
în  urmă  cardinal.  Acest  grec  a  băgat  de  seamă,  că  pasa- 
giile  din  manuscrise,  cari  erau  defavorabile  latinismului  au 
fost  tăiate.  A  fost  prea  învăţatul  Pitra  cel  care  a  făcut 
aceste  suprimări  ?  In  tot  cazul  trebue  să  sperăm  că  un  grec 
erudit  şi  cu  răbdare  va  verifica  într'o  zi  piesele  greceşti  pu¬ 
blicate  de  dl  Pitra  şi  se  va  convinge  de  autenticitatea  lor. 

Abatele  Migne  n’avea  ca  sprigin  decât  pe  preoţii  dela 
ţară  şi  câteva  comunităţi  religioase.  Le  procura  cărţi  cu 
preţ  redus  şi-i  însărcina  să  facă  o  oarecare  cantitate  de 
liturghii.  Aceste  intenţii  de  liturghie  erau  date  cu  preţ  redus; 
şi  le  cumpăra  însuş  dela  cei  cari  aveau  prea  multe,  cu  un 
preţ  şi  mai  redus  încă ;  preţ  pe  care-1  dădea  în  cărţi  cari-1 
costau  mult  mai  puţin  decât  se  vindeau. 

Acest  comerţ  de  liturghii  era  foarte  rentabil  pentru 
abatele  Migne,  a  câştigat  mulţi  bani  cu  el. 

Când  l-am  văzut,  nu  s’a  ascuns:  „Interesul  D-voastră, 
mi-a  zis,  cere  ca  să. vă  supuneţi;  în  fond  ce  e  cu  asta? 

O  simplă  formalitate.  Faceţi  ca  mine.  Sunt  galican  ca  Dv. 
însă  fac  pe  ultramontanul,  fiindcă  am  nevoe  pentru  suc¬ 
cesul  publicaţiilor  mele.  Pe  această  cale  aveţi  viitorul  des¬ 
chis,  altfel  veţi  fi  distrus". 

Ştiam  foarte  bine  că  spunea  adevărul;  dar  eram  prea 
cinstit  ce  să  pun  interesul  personal  înaintea  a  ceeace  ve¬ 
deam  drept  adevărul.  Am  simţit  un  desgust  instinctiv  pentru 
teoria  interesului  ce  mi-a  fost  expusă  de  cardinalul  Gousset 
sau  de  abatele  Migne.  Dupăce  mi-a  inserat  scrisoarea  din 
17  Febr.  în  Universul,  Migne  adăugă: 

„Dl  abate  Guettee  e  un  preot  tinăr  care  promite  foarte 
mult;  dar  în  locul  său  şi  înainte  de  a  publica  această  scri¬ 
soare,  noi  ne-am  fi  supus  mai  întâi  şi-am  fi  scris  Congre¬ 
gaţiei  Indexului  rugând-o  cu  umilinţă  să  ne  arate  părţile 
greşite  ale  lucrării  noastre.  După  răspuns,  am  fi  făcut  car¬ 
toanele  trebuincioase  şi-am  fi  putut  continua  Istoria  noastră 
cu  inima  şi  spiritul  împăcate.  De  altfel  ştim  cât  e  de  greu 
pentru  amorul  propriu  al  unui  autor  şi  ruinător  pentru 
afacerile  unui  editor,  înfierarea  neprecisă  a  unui  tribunal 
care  de  cele  mai  multe  ori  nu  previne,  nu  discută  de 
loc.  nu  ascultă  nici  o  plângere  şi  uneori  alege  pe  cei 
ce-i  pedepseşte  dintre  alţi  o  mie  de  scriitori  cari  sunt  lă¬ 
saţi  în  pace  şi  sunt  cu  adevărat  eterodocşi.  In  sfârşit,  vor¬ 
bind  drept,  o  supunere  publică,  repede  şi  sinceră  ni  se  pare 
satisfacerea  unui  interes  faţă  de  oameni  ?  i  o  datorie  în  faţa 
lui  Dumnezeu.  Rugăm  pe  dl  abate  Guettee,  fiindcă-1  plângem 
şi-l  iubim  din  toată  inima,  să  aibă  în  vedere  reflexiile  noa¬ 
stre  şi  să  urmeze  sfatul  nostru.  Dacă  nu  ne  facem  o  iluzie 
va  găsi  că  provine  atât  dintr’un  suflet  prietinesc  cât  şi 
dintr’un  spirit  creştinesc  şi  se  poate  admite  şi  de  raţiune 
şi  de  credinţă". 

Abatele  Migne  ştia  bine  că  mă  sfătuia  să  fac  ceeace 
în  realitate  făcusem,  dovadă  e  actul  lămurit  de  supunere. 
El  nu  voia  să  aibă  aerul  de  a  crede  că,  Congregaţia  Şi 
amicii  ei  erau  cu  mult  mai  pretenţioşi. 

Câtva  timp  după  aceea,  ca  să  mă  facă  să-i  urmez 
sfaturile,  abatele  Migne  a  avut  singura  idee  de  a  născoci, 
reclama  următoare  pe  care  a  pus-o  în  fruntea  unui  număr 
al  ziarului  său: 

„Aflăm  în  acest  moment  că  se  lăţeşte  vestea  nu  numai 
în  Franţa,  dar  şi  în  străinătate,  până  la  Roma,  că  Atelierele 
catolice  continuă  tipărirea  Istoria  Bisericii  Franţei  de  dl 
abate  Guettde.  Această  veste  n’are.  nici  o  bază  sigură. 
Dl  Guettee,  care  are  de  altfel  un  nou  editor,  şi  vrea  să  . 
se  supună  Indexului,  nu  ne-a  propus  nimic,  nici  direct  nici 
indirect ;  şi  cât  despre  noi,  n'am  avut  de  asemenea  gândul 
să-i  facem  vre-o  propunere.  In  sfârşit  cele  două  fapte  cari 
urmează  ni  se  par  a  desminţi  o  ştire  răspândită  nu  ştim 
în  ce  scop". 

Nu  era  nimic  adevărat  în  toate  astea.  Am  atras  atenţia 
abatelui  Migne  care  a  inserat  repede  reclamaţia  ce-i  adre¬ 
sasem.  A  trebuit  să  i  scriu  o  scrisoare  mai  lungă;  şi  fă¬ 
cusem  pentru  el  următoarea: 

Paris.  30  Mai  1852. 

« Domnule  Redactor, 

„Scrisoarea  pe.  care  de  curând  v’am  rugat  să  o  pu¬ 
blicaţi  în  Glasul  Dreptăţii  a  dat  Universului  prilejul  să  re¬ 
vină  încă  odată  asupra  unei  acuzaţii  pe  care  naş  fi  lăsat-o 
niciodată  să  treacă  fără  a  protesta,  dacă  ar  fi  fost  cu  pu¬ 
tinţă  să  obţin  dela  acest  ziar  publicarea  scrisorilor  mele, 
fără  a  fi  nevoe  să  recurg  la  somaţii  judiciare. 

„ Universul  a  zis  şi  a  repetat  că  nesupunându-mă  de¬ 
cretului  Congregaţiei  Indexului  contra  Istoriei  Bisericii  Franţei 
mă  puneam  într’o  situaţie  de  revoltat  contra  autorităţii  bi¬ 
sericeşti  şi  în  ultima-mi  scrisoare  a  văzut  aproape  o  de¬ 
claraţie  de  război  acestei  autorităţi.  Nici  o  expresie  din 
scrisoarea  mea  nu  poate  să  dea  loc  la  o  asemenea  învi¬ 
nuire.  Se  putea  găsi  dimpotrivă  o  dovadă  de  tot  respectul 
meu  pentru  această  autoritate  deoarece-i  declar  că  aş  fi 
înaintat  de  mult  supunerea  mea ,  dacă  aş  fi  crezut-o  obli¬ 
gatorie. 

„Am  înţeles  că  aceste  ultime  cuvinte  sunt  emise  greşit 
de  Universul  care  confundă  Congregaţia  Indexului  cu  Sf. 
Scaun  apostolic  şi  Sf.  Scaun  cu  Biserica;  dar  dacă  eu  am 
o  părere  diferită  de  a  sa  asupra  acestui  punct,  nu  urmează 
-că  are  dreptul  să  mă  califice  cu  titlul  de  revoltat.  Biserica 
Franţei  n'a  privit  nici  odată  ca  obligatorie  o  supunere  unui 
decret  al  Congregaţiei  Indexului.  Fleury,  care  a  avut  avan- 

tajul  să  fie  în  acelaş  timp  un  mare  istoric,  un  bun  teolog, 
un  canonist  savant  şi  un  preot  virtuos,  Fleury  C:  re,  după 
Monseniorul  Frayssinous,  a  cunoscut  cel  mai  bine  temelia 
libertăţilor  noastre  şi  care  a  dat  o  idee  cu  mult  mai  dreaptă, 
se  exprimă  astfel  în  capitolul  al  23-lea  din  a  sa  Instituţie 
a  dreptului  bisericesc: 

„Noi  nu  credem  de  loc  că  nouile  constituţii  ale  pa- 
„pilor,  făcute  de  mai  bine  de  treisute  de  ani,  ne  obligă,  sau 
„cel  puţin  atât  cât  au  fost  aprobate  de  obiceiurile  noastre. 
„In  consecinţă  nu  înţelegem  să  fim  nici  subiectul  decretelor 
„Congregaţiei  Sf.  Oficiu,  ceeace  înseamnă  ale  Inchiziţiei 
„Romei,  nici  al  celor  ale  Congregaţiei  Indexului  cărţilor  oprite 
„şi  nici  al  altor  congregaţii.  Stimăm  decretele  acestor  con- 
„gregaţii  ca  pe  unele  ce  sunt  date  de  învăţaţi  serioşi ;  dar 
„nu  le  recunoaştem  nici  o  jurisdicţie  asupra  Bisericii 
„Franţei". 

„Libertăţile  Bisericii  Franţei  au  fost  respectate  în  toate 
timpurile  de  Sf.  Scaun,  Cardinalul  Caprara  a  fost  obligat 
să  jure  că  le  va  respecta  înainte  de  a-şi  exercita  facultăţile 
enunţate  în  bula  dată  la  Roma,  Luni  6  Fructider ,  anul  IX; 
edictul  lui  Ludovic  XIV  asupra  libertăţilor  Bisericii  gali¬ 
oane  a  fost  admis  solemn  în  noua  noastră  legislaţie  prin 
decretul  imperial  din  25  Februarie  1810 ;  şi  se  ştie  că  aceste 
libertăţi  au  fost  totdeauna  respectate  în  legăturile  cari  au 
existat  între  Sf.  Scaun  de  o  parte  şi  guvernul  sau  clerul 
francez  de  alta. 

„Apreciind  cu  Fleury  şi  cu  toţi  ceilalţi  canonişti  fran¬ 
cezi,  decretele  Congregaţiei  Indexului  ca  pe  nişte  consul¬ 
taţii  ale  unor  învăţaţi  serioşi,  m’am  adresat  respectuos  Emi¬ 
nenţei  Sale  cardinalul  Brignole  pentru  a-mi  aduce  la  cu¬ 
noştinţă  memoriul  consultatorului  în  legătură  cu  cartea  mea, 
pentruca  să  mă  folosesc  de  observaţiile  pe  cari  trebue  să 
le  conţină.  Eminenţa  Sa  mi-a  răspuns  că  nu  era  în  obiceiul 
lui  să  comunice  memoriile  consultatorilor  Indexului;  că 
trebuia  să  mă  adresez  în  Franţa  oamenilor  învăţaţi  şi  cu 
doctrină  sănătoasă  pentru  a  cunoaşte  ceeace  e  demn  de 
mustrare  în  cartea  mea ;  că  folosindu-mă  de  observaţiile 
ce  mi- ar  fi  fost  făcute,  puteam  să  obţin  aprobarea  Congre¬ 
gaţiei.  Eminenţa  Sa  nu  vorbeşte  de  supunere,  fiindcă  un 
cardinal  înţelept  şi  instruit,  ca  prefectul  Congregaţiei  înde- 

xului  înţelege  valoarea  expresiilor.  Se  cunosc  la  Roma  li¬ 
bertăţile  Bisericii  Franţei;  se  ştie  prin  urmare  că  dacă  e 
lăudabil  a  te  supune  unui  decret  al  Indexului  nu  e  permis 
să  faci  această  supunere  ca  obligatorie.  Se  va  înţelege,  în 
consecinţă  la  Roma  că  Universul  aruncându-mi  în  faţă 
în  mod  public  expresia  injurioasă  de  revoltat  pentrucă  am 
adoptat  părerea  comună  a  car  oniştilor  francezi,  a  uitat  nu 
numai  cele  mai  simple  reguli  ale  bunei  cuviinţe  şi  a  milei 
creştineşti  ci  şi  ale  dreptăţii;  şi  s’a  pus  afară  de  asta  el 
însuşi  în  situaţia  de  revoltat  contra  legilor  ţării  sale. 

„Primiţi  Domnule  Redactor  asigurarea  sentimentelor 
mele  devotate. 

Abatele  Guettee. 

Am  comunicat  această  scrisoare  dlui  Lequeux  care 
mi-a  răspuns  astfel; 

Arhiepiscopia,  de  Paris. 

Paris  31  Mai  1852. 

Domnule  şi  scumpe  prietine, 

Am  citit  cu  atenţiune  scrisoarea  ce  ţi-ai  propus  să  o 
trimiţi  Glasului  Dreptăţii ;  nu  pot  să  o  aprob  fiindcă  nu  poate 
decât  să  agraveze  răul  şi  să  supere  mult  pe  Monseniorul 
arhiepiscop. 

„Nu  se  face  prin  urmare  a  discuta  ce  este  sau  nu 
obligator :  ceeace  spui  asupra  acestui  subiect  va  întărâta 
de  sigur  polemica  pe  care  Monseniorul  ar  fi  vrut  să  o  în¬ 
lăture  în  acest  moment.  Dacă  scrisoarea  d-tale  anterioară 
era  prea  laconică,  cea  de  acum  e  prea  lungă. 

„Te  sfătuesc  să  aduci  mâine  un  alt  model  de  scrisoare, 
poţi  să  păstrezi  prima  frază ;  apoi  te  vei  mulţumi  a  spune, 
că  nu  înţelegi  cum  se  poate  trata  ca  act  de  revoltă  o  scri¬ 
soare  în  care  zici  că  ai  făcut  pe  lângă  Congregaţie  toate 
demersurile  pe  cari  ţi  le-a  dictat  conştiinţa.  Poţi  să  reamin¬ 
teşti  ceeace  ai  spus  mai  înainte,  că  ai  fi  dispus  să  faci 
toate  corecturile  care  îţi  vor  fi  arătate  de  autoritate,  că 
te-ai  adresat  pentru  aceasta  Congregaţiei  însăşi  şi  că  ai 
primit  un  răspuns  binevoitor  din  partea  cardinalului  prefect, 
că  aici  nu  e  cazul  unui  revoltat  ci  a  unui  om  plin  de  res¬ 
pect  pentru  Congregaţie.  Când  ai  vorbit  de  un  act  de  su¬ 
punere  pe  care  nu-l  priveşti  ca  obligator,  ai  vorbit  de  o 

declaraţie  publică  ce  ti-ar  fi  fost  impusă  de  oameni  fără 
autoritate  în  Biserică,  pe  câtă  vreme  nici  cardinalul  prefect, 
nici  Congregaţia  nu  cer  nimic  dela  d-ta  şi  că  d-ta  nu  vezi 
că  vro-dată  în  Franţa  să  fi  fost  o  datorie  a  acelora  ale  căror 
lucrări  au  fost  puse  Ia  index.  Vei  termina  această  scrisoare 
într’alt  chip  dacă  vrei;  însă  orice  înfăţişare  îi  vei  da,  va 
trebui  mai  ales  evitat  de-a  agrava  râul.  Monseniorul  ar¬ 
hiepiscop  va  asculta  multe  persoane  cari  vor  face  asupra 
chestiunii  d-tale  reflexiile  cele  mai  aspre,  şi  de  sigur  scri¬ 
soarea  ce  ţi-o  trimit  va  agrava  situaţia :  ar  fi  fost  mai  bine 
să  nu  se  facă  nimic ;  voi  fi  de  aceeaş  părere.  Monseniorul 
va  putea  să  zică,  că  v’a  desaprobat  pentru  tonul  scrisorii 
cel  puţin,  pe  care  nu-1  găsesc  în  sine  destul  de  rezervat; 
Vei  putea  să  spui  că  nai  avut  pretenţia  să  te  ridici  contra 
autorităţii  Romei,  etc.,  cu  încetul  se  va  uita  această  afacere. 

„De  altminterea  nu  vreau  să  mă  însărcinez  singur  cu 
aprecierea  unui  model  de  scrisoare ţin  la  ceeace  va  zice 
Monseniorul  înainte  de  tipărire :  ştiu  că  astăzi  se  întoarce 
foarte  târziu,  n’o  să-i  pot  vorbi;  mâine  cred  că  o  să-şi 
petreacă  o  mare  parte  din  zi  la  Saint-Germain;  trebue  să 
vină  destul  de  devreme,  afacerea  va  fi  terminată  într’o  zi 
sau  două.  Cred  că  nu  e  nici  un  rău  în  asta,  deoarece  aş 
dori  ca  d-ta  să  nu  mai  zici  nimic  din  nou. 

„Situaţia  e  delicată:  Monseniorul  a  vrut  să  nu  i  se 
atribue  nici  o  înţelegere.  Şi  pentruca  o  scrisoare  să  apară 
acum,  e  necesar  să  putem  fi  siguri  că  nu  o  s’o  respingă. 
Ceeace  cere  multă  chibzuială  şi  precauţie. 

„Iţi  recomand  din  nou  cea  mai  mare  prudenţă :  multe 
persoane  sunt  foarte  puţin  dispuse  să  te  apere  şi  multe, 
dimpotrivă  să  te  apese.  Aceasta  e  o  clipă  de  încercare 
în  care  trebue  să-ţi  ridici  ochii  spre  Dumnezeu,  să- 1  chemi 
într’ajutor,  să  judeci  limpede  şi  să  aştepţi. 

„Sunt,  Domnule,  cu  un  deosebit  de  sincer  interes,  al 
d-tale  servitor 

Lequeux 

Vicar  general 

Trebuia  să  mă  resemnez  şi  să  fac  o  nouă  scrisoare. 

Am  făcut-o  şi  am  trimis-o  dlui  Lequeux  care  mi-a 
răspuns : 

Arhiepiscopia  de  Paris. 

Paris,  2  Iunie  1852. 

Domnule  şi  scumpe  Prietine, 

„Scrisoarea  o  găsesc  în  general  destul  de  bună:  îţi 
propun  totuş  o  mică  schimbare. 

„Monseniorul,  căruia  i-am  adus-o  la  cunoştiaţă,  doreşte 
să  vii  către  orele  trei  s  au  patru  să  o  aranjezi  definitiv  cu 
mine ;  şi  ar  fi  foarte  bucuros  ca  această  redactare  definitivă 
să-i  fie  comunicată,  dacă  e  posibil,  dar  el  pretinde  să  nu 
aduci  vorba  despre  autoritate. 

„Monseniorul  e  de  părere  ca  scrisoarea  să  fie  trimisă 
direct  Universului  şi  nu  Glasului  Dreptăţii.  Doresc  ca  voinţa 
prelatului  să  fie  îndeplinită. 

„Schimbarea  ce-ţi  propun  e  la  aliniatul  al  patrulea. 

„Când  am  zis  că,  dacă  priviam  ca  obligator  un  act  de 
supunere  n’aş  fi  aşteptat  atâta  ca  să-l  fac,  n’am  vrut  să  vor¬ 
besc  de  această  formulă  de  declaraţie  publică  pe  care  au 
vrut  să  mi-o  impună  oameni  cari  n’au  nici  o  autoritate 
asupra  mea  şi  pe  care  nici  Congregaţia,  nici  cardinalul 
prefect  nu  mi-au  cerut-o. 

„Primeşte _ 

„Te  sfătuesc,  dacă  tipăreşti  scrisoarea  direct  în  Uni; 
versul,  să  laşi  la  o  parte  toate  expresiile  jignitoare. 

„Sunt  Domnule,  cu  stimă  şi  dragoste 

Al  d-tale  servitor: 

Lequeux 

vicar-general. 

Această  scrisoare  îmi  dovedi  că  arhiepiscopul  slăbise. 
Erau  departe  sentimentele  sale  de  acum  de  cele  cu  cari 
mă  încurajase  la  început.  Nu  mai  voia  să  audă  de  pole¬ 
mică,  el  care-mi  spusese  să  mă  asociez  cu  domnii  Dela- 
couture,  Châtenay  şi  Prompsault  pentru  a-i  declara  Con¬ 
gregaţiei  Indexului  un  nemăsurat  război 

Am  fost  atât  de  supus,  încât  am  făcut  tot  ce  mi  se 
cerea.  Scrisoarea  mi-a  fost  în  sfârşit  aprobată.  Am  tri¬ 
mis-o  Universului  la  3  Iunie. 

[Va  urma]. 


Ilie  Beleuţă. 

Sergiu  Bulgakoif. 

Cerul  pe  pământ. 

vn. 

Pentru  aceea  Sfânta  Treime  este  faptul  vital 
şi  dogmatic  al  Bisericii  în  afară  de  care  Ea  nu 
poate  exista;  deasemenea  misterul  Sfintei  Treimi 
coexistă  în  ea  şi  luminează  inimile  cu  lumina  cu- 
noştinţii  Sale.  Această  pecete  a  Sfintei  Treimi  trebue 
să  se  vadă,  deoarece  noi  avem  despve  ea  cea  mai 
clară,  cea  mai  intimă  şi  cea  mai  convingătoare  măr¬ 
turie.  Pentruce  Sf.  Sergiu  —  strein  de  orice  teo¬ 
logie  de  şcoală,  ca  încoronare  a  vieţii  sale  sfinte, 
întemeiază  o  biserică  în  numele  Sfintei  Treimi  Crea¬ 
toarea  vieţii?  Nu  este  aceasta  o  mărturie  convin¬ 
gătoare  despre  cunoştinţa  experimentată  a  misterelor 
Sf.  Treimi,  a  cărei  promisiune  ne-a  fost  dată:  „Noi 
vom  veni  la  el  şi  lăcaş  la  dânsul  vom  face”...  (loan 
14,  23].  Ortodoxia  nu  este  o  doctrină,  ci  viaţa  însăşi ; 
deasemenea  ea  cunoaşte  diferite  trepte  de  desvol- 
tare,  dar  fiecare  descopere  —  mai  mult  sau  mai 
puţin  clar  —  cunoştinţa  Sfintei  Treimi.  Din  această 
experienţă,  cu  caracterul  său  particular,  se  naşte 
teologia.  Trebue  să  spunem  că,  în  general  ortodoxia 
nu  are  şi  nu  poate  avea  doctrină,  adecă  învăţământ 
şcolar  obligator  pentru  toţi  [în  felul  tomismului  catolic], 
cu  toate  că  ea  are,  bine  înţeles,  confesii  de  credinţă 
sub  formă  de  credo.  Teologia  e  un  sistem  de  idei 
omeneşti,  mai  ales  absracte,  despre  Dumnezeu,  deşi 
având  o  bază  în  experienţă.  Sfinţenia  nu  discută 
teologie,  ea  II  vede  pe  Dumnezeu,  ea  este  de  cea¬ 
laltă  parte  a  cunoştinţă,  cum  zice  apostolul:  „Cu¬ 
noştinţa  va  fi  desfiinţată  şi  singură  iubirea  (adecă 
experienţa  întreagă  a  vieţii]  nu  va  pieri  niciodată” 
(I  Cor.  XIII].  In  general  pentru  omul  din  Occident 
nu  este  nimic  mai  înalt  şi  mai  indiscutabil  decât 
gândirea  şi  cunoştinţa,  adecă  ştiinţa  omenească,  în 
timp  ce  pentru  ortodoxie  —  mai  presus  decât  cuno¬ 
ştinţa  este  viaţa  în  Dumnezeu,  viaţa  care  nu  ne  este 

dat  să  o  înfăptuim  prin  cuvântul  omenesc,  după  cum 
Si  Pavel  nu  putea  să  relateze  ceeace  văzuse  în  al 
treilea  cer  [II  Cor.  XII,  4]. 

VIII. 

Biserica  este  întruparea  pe  cale  de  a  se  efectua 
şi  efectuată  deja,  este  viaţa  omenească  a  Mântuitorului 
Hristos,  moartea  Sa,.  învierea  Sa,  prezenţa  Sa  regală. 
Aici  întreagă  dogmatica  creştină,  întreaga  cristologie* 
cu  dificultăţile  sale  şi  cu  toate  întorsăturile  expo- 
zeului  său  raţional  se  prezintă  ca  un  fapt  efectiv. 
Ceeace  sa  împlinit  odată  în  viaţa  omenească  a  lui 
Hristos  îşi  păstrează  totdeauna  forţa  sa  şi  azi  se 
reînoeşte  în  biserică  prin  graţie.  Cu  ochii  credinţei 
şi  cu  experienţa  inimii  asistăm  la  această  săvârşire. 
Anul  nostru  religios,  mişcarea  boitei  cereşti,  este 
determinat  de  întrupare  şi  este  confirmat  de  o  serie 
de  sărbători,  sau  de  alte  zile  memorabile,  cari  amin¬ 
tesc  evenimentele  vieţii.  Mântuitorului.  Aceste  săr¬ 
bători  nu  sunt  numai  amintiri  [ceeace  ar  fi  o  dege¬ 
nerare  a  vieţii  religioase],  ci  într’o  oarecare  măsură 
ele  sunt  înseşi  evenimentele.  Credincioşii  asistă  la 
faptul  împlinit  odinioară  şi-l  retrăiesc !  întruparea  în 
episoadele  sale  esenţiale  —  începând  cu  Naşterea 
şi  sfârşind  cu  înălţarea  la  cer,  ori  cu  Rusaliile  —  se 
desfăşoară  fără  încetare  în  Biserică:  în  ea  sunt  săr¬ 
bătorile  şi  timpurile  sfinte  şi  în  aceasta  constă  pu¬ 
terea  şi  „esenţa11  Bisericii;  căci  poate  avea  oare 
credinţa  creştină  6  altă  esenţă  decât  venirea  lui 
Hristos  pe  pământ? 

De  aceea  serviciile  noastre,  în  solemnitatea  lor< 
în  bogăţia  cultului  lor  adeseori  împodobit  cu  minu¬ 
ţiozitate,  nu  sunt  numai  simple  „amintiri",  ci  acţiuni 
misterioase,  cristofanii.  Isus  se  'naşte  în  realitate 
în  ziua  de  Crăciun,  sufere  în  Săptămâna  Sfântă, 
înviază  în  ziua  de  Paşti.  Această  cunoştinţă  a 
Patimii  şi  a  învierii,  în  săvârşire,  este  aşa  de  vie 
şi  de  eficace  în  ortodoxie,  încât  ea  singură  poate 
face  să  se  înţeleagă  semnificaţia  reală  a  acestor 

zile.  Aceasta  nu  e  numai  o  amintire,  ci  evenimentul 
însuşi.  întruparea  lui  Hristos  care  se  descopere  în 
timp,  deşi  aceasta  sa  săvârşit  odată  pentru  eternitate. 
In  acest  sens  anul  religios  ortodox  reînoeşte  în  cadrele 
timpului  şi  ale  experienţei  accesibile  omului  —  viaţa 
cu  Hristos  şi  în  Hristos;  viaţa  omenească  a  Mân¬ 
tuitorului,  terminată  prin  ascensiunea  Sa  în  calitate 
de  fapt  particular,  şi  separată  de  viaţa  lumii,  se  re¬ 
produce  în  biserică  ca  un  fapt  general,  universal, 
fundamental. 

In  realitate  în  afară  de  acest  fapt,  pimic  esenţial 
nu  se  întâmplă  în  lume  adecă  să  aibă  un  sens  etern 
şi  permanent.  In  acest  fapt  particular,  delimitat,  în 
condiţiunile  date  în  lume,  de  timp  şi  de  loc,  s’a  con¬ 
centrat  întreaga  viaţă  a  lumii,  adecă  viaţa  lui  Hristos, 
viaţă  care  se  săvârşeşte  în  Biserică,  care  este 
Trupul  lui  Hristos. 

IX. 

De  aici  decurge,  între  altele,  întrebuinţarea  ce 
a  primit-o  cuvântul  lui  Dumnezeu  în  Ortodoxie,  în 
particular  Evanghelia.  Pentru  toţi  lectorii  credincioşi 
şi  necredincioşi  Sf.  Evanghelie  este  o  carte,  care 
pentru  unii  prezintă  un  simplu  monument  literar  ce 
aparţine  unei  epoci  determinate,  pentru  alţii  Ea  este 
cuvântul  lui  Dumnezeu,  ca  obiect  de  studiu  şi  ca 
izvor  de  edificare.  Ea,  natural,  păstrează  acest  sens 
pentru  ortodocşi,  în  măsura  în  care  ei  se  forţează 
să  o  cunoască  prin  eforturile  particulare  şi  omeneşti. 
Cu  toate  acestea,  lectura  unui  fragment  ales  din 
Evanghelie  la  serviciul  divin  mai  cuprinde  şi  un 
sens  special  şi  cu  totul  deosebit.  Aici  nu  este  numai 
o  edificarp,  ci  înainte  de  toate  o  oarecare  să¬ 
vârşire.  Aici  în  cuvânt  este  cuprins  întrun  chip 
tainic  evenimentul  însuşi,  care  se  petrece  din  nou 
acuma.  Aici  Mântuitorul  se  naşte,  primeşte  botezul, 
se  schimbă  la  faţă,  sufere,  intră  în  Ierusalim,  în- 
viază.  Aici  cuvântul  este  evenimentul  însuşi,  deşi 
misterios  —  după  cum  misterioasă  este  şi  transfor- 

marea  pâini  şi  a  vinului  în  trupul  şi  sângele  lui 
Hristos  prin  cuvânt.  Aici  cuvântul  este  instrumentul 
întrupării,  întruparea  însăşi  în  săvârşire. 

Aici  Sf.  Evanghelie  nu  este  numai  o  carte  asupra 
vieţii  omeneşti  a  Mântuitorului,  ci  însăşi  această 
viaţă  cu  evenimentele  sale  Pentru  acela  care  se 
apropie  de  această  carte  a  vieţii,  cu  acest  sens,  sunt 
neputincioase  şi  deplasate  toate  tentativele  criticei 
şi  ale  studiului  ştiinţific,  oricât  de  justificate  ar  fi  în 
întrebuinţarea  lor  particulară.  Aici  este  chipul  lui 
Hristos  nu  făcut  de  mâna  omului,  ci  viu  şi  activ. 
Evanghelia  este  Mântuitorul  însuşi  în  mijlocul  cre¬ 
dincioşilor  săi. 

X. 

„Cuvântul  trup  sa  făcut  şi  s’a  sălăşluit  întru  noi“ 
[Ioan  I,  14)  —  iată  faptul  fundamental  care  rămâne, 
iată  viaţa  în  Biserică.  In  măsura  în  care  slăbi¬ 
ciunea  omenească  este  susceptibilă  de  a  se  da  vieţii 
în  biserică,  în  acea  măsură  viaţa  aceasta  este  cu¬ 
noştinţa  spirituală  a  întrupării,  este  sălăşluirea  îm¬ 
preună  cu  Hristos,  este  contactul?  care  se  reînoeşte 
încontinuu  cu  acest  mare  şi  înfricoşetor  mister.  Bi¬ 
serica  este  Trupul  lui  Hristos;  ea  nu  este  numai 
gândirea  dogmatică,  ci  realitatea  bazată  pe  expe¬ 
rienţă;  căci  credincioşii,  în  măsura  în  care,  cred, 
trăiesc  cu  Hristos  şi  în  Hristos.  Tot  aşa  de  natural 
şi  de  înţeles  este  faptul  că.  Sfânta  Euharistie,  sacra¬ 
ment  al  întrupării  mereu  reînoit  şi  al  Jertfei  Di¬ 
vine,  constitue  punctul  convergent  al  întregii  vieţi 
a  Bisericii.  Totul  tinde  spre  ea,  totul  este  unit  şi 
plin  de  ea.  Sfânta  Euharistie  nu  e  numai  împărtă¬ 
şire,  ci  întruparea  care  se  săvârşeşte  ea  însăşi. 
Ortodoxia  nu  cunoaşte  „adoraţiunea"  Sfintelor  Da¬ 
ruri,  introdusă  de  catolicism :  —  dar  întreagă  liturgia 
începând  cu  preparaţiunea,  este  omagiul  lui  Hristos, 
care  se  întrupează  şi  se  sălăşlueşte  între  noi.  Sfin¬ 
telor  daruri  nu  sunt  vizibile  decât  de  preotului  care 
săvârşeşte  liturgia  şi  care  cu  frică  şi  cu  cutremur 

priveşte  pe  Domnul  măririi,  care  se  umileşte  din  nou 
şi  se  predă  oamenilor.  Dar  înaintea  acestei  sfinţiri 
se  înclină  Biserica  întreagă  rugându-se  împreună  cu 
preotul.  Prezenţa  lui  Hristos  în  Sfânta  Euharistie 
este  un  eveniment  miraculos,  care  revine  în  fiecare 
zi  în  liturgia  ortodoxă. 

In  protestantism  Cuminecarea  a  devenit  un  fapt 
speculativ,  o  amintire  şi  un  rit  pios,  în  care  condiţionat 
e  cuprinsă  —  sau  chiar  nici  nu  e  cuprinsă  —  recepţia 
trupului  şi  sângelui  lui  Hristos;  —  în  catolicism 
liturgia  —  deşi  cuprinzând  transubstanţiunea  pâinii 
şi  a  vinului  —  în  practica  religioasă  Se  concentrează 
mai  ales  asupra  Cuminecăturii;  pe  când  în  ortodoxie 
liturgia  Sfântă  se  desfăşoară  în  misterul  întrupării  — 
dela  naşterea  lui  Hristos  [căreia  îi  corespunde  pre¬ 
pararea]  şi  până  la  înălţarea  Sa,  căreia  îi  corespunde 
momentul  dela  sfârşitul  liturgiei,  când  sunt  readuse 
Sfintele  Daruri  pe  altarul  proscomidieL 

XI. 

Este  cunoscut  de  toţi  că  Sfânta  liturgie  ortodoxă 
cuprinde  în  simbolul  său  ceva  mai  mult  decât  sin¬ 
gura  săvârşire  a  Tainei  Trupului  şi  Sângelui  lui 
Hristos. 

Ea  este  o  nouă  venire  a  lui  Hristos  pe  pământ, 
o  întâlnire  cu  Hristos,  prezenţa  Sa  pe  pământ,  mi¬ 
sterul  Întrupării  prezent.  Iată  pentruce  Sfânta  Eu¬ 
haristie  este  forţa  Bisericii,  Duhul  său,  viaţa  sa,  taina 
tainelor.  Fără  cuvinte  şi  fără  dizertaţiuni  inutile,  ea 
aşează  pe  cei  cari  o  săvârşesc  —  adecă  pe  preoţi 
în  poziţia  specială,  de  servitori  ai  tainelor.  Sfânta 
Euharistie  este  o  taină  aşa  de  mare  şi  de  înfrico¬ 
şată,  că  omului  nici  nu-i  poate  trece  prin  minte 
să  se  apropie  de  ea  dacă  nu  este  înarmat  şi 
protejat  de  sfinţenia  graţiei.  In  ortodoxie  necesi¬ 
tatea  sacerdoţiului  decurge,  cu  evidenţa  unei  axiome, 
din  faptul  săvârşirii  Sfintei  Eucharistii,  căci  omul 
nu  poate  săvârşi  o  astfel  de  taină,  nici  nu  poate 
măcar  să  se  apropie  de  ea.  Neputincioasă  şi  vred* 

nică  de  milă  ni  se  pare  alegerea  omenească  a  „co¬ 
munităţii11  pentru  „serviciul  cuvântului11.  Aici  ceeace 
este  omenesc  nu  mai  are  nici  un  înţeles,  deoarece 
numai  punerea  manilor  apostolilor  —  prin  succe¬ 
siunea  episcopală,  poate  face  să  se  coboare  Duhul 
Sfânt  şi  să  facă  posibilă  săvârşirea  actelor  Divine 
prin  om.  Hirotonirea  în  ortodoxie  nu  este  alegerea 
pentru  serviciul  cuvântului  [deşi  şi  acesta  din  urmă 
intră  în  atribuţiile  sale],  ci  înainte  de  toate  ea  este 
admiterea  la  sfântul  altar,  pentru  săvârşirea  taineL 
Ea  este  intrarea  în  domeniul  focului  Divin,  care 
acopere  sfântul  altar:  cea  dintâi  trecere,  în  timpul 
hirotonirii,  prin  uşa  împărătească  [rezervată  acelora 
cari  au  primit  taina  hirotonirii]  este  intrarea  în  acea 
perdea  de  foc.  Preotul  şade  aici  fără  să  fie  ars. 
Cu  toate  acestea  apropiindu-se  de  sfântul  presto  1  şi 
de  săvârşirea  tainei,  el  se  desbracă,  ca  să  zicem 
aşa,  de  natura  sa  omenească :  luând  odăjdiile  sacer¬ 
dotale,  se  îmbracă  cu  ele  şi  prin  aceasta  se  des¬ 
parte  de  lume  pentru  a  atinge  sanctuarul  Sinaiului. 

De  asemenea  trebuie  să  spunem  că  singură 
ortodoxia  ni  se  arată  ca  Biserică  deplin  liturgică. 
Bine  înţeles,  liturgia  este  esenţială  şi  pentru  catolicism, 
ea  este  scumpă  şi  protestantismului,  deşi  acesta 
dacă  avem  în  vedere  lipsa  sacerdoţiului  său,  nu 
poate  avea  adevărată  liturgie,  dar  numai  în  ortodoxie 
ea  posedă  un  sens  dominant  şi  determinant.  Despre 
ortodoxie  se  poate  spune  că  ea  este  în  întregime 
o  liturgie,  în  templu  şi  în  afară  de  templu,  ca  întru¬ 
pare  retrăită  fără  încetare. 

XLI. 

Biserica  este  nu  numai  o  liturgie,  o  experienţă 
a  liturgiei  trăite,  ea  este  deasemenea  Rusaliile,  că¬ 
mara  din  Sion  unde  se  pogoară  Duhul  Sfânt.  Pogo¬ 
rârea  Duhului  Sfânt,  sfinţirea  întregii  vieţi  omeneşti 
dela  leagăn  până  la  mormânt,  sfinţirea  chiar  şi  a 
elementelor  şi  a  lucrurilor  din  această  lume  sunt 
esenţiale  în  ortodoxie.  Ortodoxia  nu  cunoaşte,  ca 

şi  catolicismul,  decât  şapte  taine  în  sens  propriu. 
Cu  toate  acestea  ea  mai  are  pe  lângă  acestea,  se 
poate  spune  în  practică,  un  număr  nedefinit  de  acte 
sacramentale  cari,  deşi  dogmaticeşte  sunt  separate 
de  taine,  în  practică  se  apropie  de  acestea,  fără  ca 
să  li  se  poată  da  o  exactă  definiţie.  Ce  să  zicem, 
de  exemplu,  despre  Ceremonia  înmormântării  orto¬ 
doxe,  care  reprezintă  aşezarea  solemnă  a  corpului 
omenesc  în  pământ,  până  la  înviere  7—  sau  despre 
ceremonia  luării  hainei  monahale,  şi  despre  botezul 
în  călugărie,  când  se  dă  un  nou  nume. 

Ce  să  zicem  despre  sfinţirea  apelor  în  timpul 
Epifaniei  —  şi,  în  afară  de  aceasta,  despre  aceea 
care  se  chiamă  „mica  sfinţire  a  apelor11,  care  se 
săvârşeşte  „prin  puterea  şi  acţiunea  şi  infuziunea 
Duhului  Sfânt11,  sau  despre  sfinţirea  pâinii  pascale  ? 
Ce  să  zicem  despre  sfinţirea  sf.  biserici  şi  a  sf. 
prestol,  a  sf.  antimis,  a  vaselor  sfinte,  a  clopotelor 
şi  a  altor  lucruri  ale  templului?  Există  apoi  o  mul¬ 
ţime  de  sfinţiri  particulare  —  sfinţiri  de  ierburi,  de 
fructe,  de  alimente,  de  struguri,  de  edificii  nouă  etc. . . 
Cei  cari  trăiesc  în  Biserică  simţesc  acest  râu  al 
graţiei  sfinţitoare  curgând  fără  încetare  şi  la  rândul 
lor  aspiră  la  sfinţenie  şi  la  sfinţire.  De  aici  decurge 
trăsătura  profundă  şi  trainică  a  cucerniciei  ortodoxe, 
care  se  descopere  în  aspiraţiile  sale  către  tot  ce  e 
sfânt,  în  iubirea  sa  pentru  sfinţenie,  oricari  ar  fi 
manifestările  ei.  In  această  trăsătură  a  cucerniciei 
ortodoxe,  cineva  care  ar  privi  de  din  afară  şi  cu 
un  ochiu  necredincios  şi  rece,  nu  poate  vedea  decât 
superstiţie,  ori  ceva  ce  şi-a  trăit  traiul.  Trebue  să 
o  înţelegem  de  dinlăuntru  cu  ajutorul  experienţei 
ce  ne-o  dă  Biserica  [despre  ea],  cu  ajutorul  cuno- 
ştinţii  particulare  şi  cu  ajutorul  căutării  sfinţeniei. 
In  sens  religios  se  poate  spune  că  omul  în  realitate 
nu  are  lipsă  de  nimic  afară  de  sfinţenie  şi  că  el  nu 
vrea  şi  nu  iubeşte  nimic  altceva  decât  sfinţenia. 
Sfânt  este  Domnul  nostru  Dumnezeu  şi  iubirea  faţă 
de  Dumnezeu  însemnează  iubirea  sfinţeniei.  Popo¬ 
rului  nostru  îi  place  să  străbată  locurile  sfinte  pentru 

a  aduce  omagiu  sanctuarelor;  în  cete  mari  cutreeră 
ţara  sfântă  arzând  de  dorinţa  de  a  se  proşterne 
peste  urmele  pe  cari  le-a  lăsat  viaţa  omenească  a 
Mântuitorului.  Este  deajuns  ca  să  apară  în  vr’o  parte 
vr  un  sanctuar,  vr’o  icoană  miraculoasă,  sau,  ca  în 
zilele  noastre,  o  icoană  reînoită  în  mod  miraculos 
pentruca  mulţimile  să  Curgă  într  acolo.  Tot  astfel  odi¬ 
nioară,  pe  timpul  schizmei  noastre  religioase,  oameni 
fără  carte,  dar  dăruiţi  cu  o  religiozitate  profund^ 
se  ardeau  de  vii  pentru  a  nu-şi  călca  sfinţenia,  în 
timp  ce  alţii  umblau  prin  lume  căutând  împărăţia 
dreptăţii  cu  viaţă  dreaptă  şi  cu  credinţă  justă.  Este 
aceeaş  ortodoxie !  Aceasta  ne  permite  să  înţelegem 
ceeace  intră  aici  în  domeniul  evlaviei  moravurilor, 
şi  al  disciplinei  moravurilor  religioase,  cari  consti- 
tuesc  puterea  adevărului  vechilor  credinţe.  Este 
aceeaşi  aspiraţie  pe  care,  o  vedem  aici  —  a  sfinţi 
întreaga  viaţă,  a  o  transforma  în  liturgie  chiar  şi 
afară  de  biserică,  în  Rusalii,  în  împărăţia  lui  Dum¬ 
nezeu  pe  pământ. 

XIII. 

Biserica  este  o  scară  între  cer  şi  pământ,  prede¬ 
stinată  ascensiunii :  pe  diferitele  sale  trepte  sunt  sfinţii. 
„Minunat  este  Domnul  întru  sfinţii  Săi“,  cântă  biserica. 
Acest  lanţ  de  sfinţi  în  jurul  lui  Dumnezeu  este  împli¬ 
nirea  vie  a  Bisericii.  Biserica  ştie  că  această  scară  e 
întărită  pentru  eternitate,  şi  că  azi,  ca  şi  altădată, 
ascensiunea  pe  ea  continuă.  Azi  încă  sunt  sfinţi 
cari  trăiesc  printre  noi;  lanţul  lor  auriu  nu  se  va 
rupe  până  la  sfârşitul  lumii.  Glorificarea  sfinţilor 
celor  noi  este  indispensabila  mişcare  a  vieţii,  este 
puterea  crescândă  a  vieţii,  este  o  nouă  dovadă  a 
mântuirii.  Biserica  nu  poate  recunoaşte  forţa  vieţii 
în  afară  de  această  comuniune  constantă  cu  sfinţii; 
precum  ea  se  găseşte  în  comuniune  de  rugăciuni  cu 
toţi  acei  cari  au  murit  în  credinţă,  graţie  comemo¬ 
rării  lor  în  decursul  liturgiei  şi  în  decursul  servi¬ 
ciilor  pentru  morţi.  Deasupra  scării  este  aceea  care 
este  însăşi  scara  aceasta,  căci  în  natura  Sa  ome- 

nească  na  cuprins  pe  Duhul  Sfânt,  este  mama  lui 
Dumnezeu,  „mai  cinstită  decât  Heruvimii  şi  mai  mă¬ 
rită  fără  de  asemănare  decât  Serafimii*1.  Nu  se  pot 
găsi  cuvinte  atât  de  puternice  pentruca  să  putem 
exprima  cum  se  cuvine  veneraţia  de  care  se  bucură 
Mama  lui  Dumnezeu  în  Biserică.  Observatorii  ostili 
Bisericii  zic  că  aceasta  nu  este  religia  lui  Hristos, 
ci  a  sfintei  Fecioare.  Observaţia  aceasta  este  oarbă 
,(H' obtuză  în  sine.  N 

Chiar  prin  faptul  că  Biserica  este  credinţa  în 
Hristos,  ea  este  totodată  şi  omagiul  Mamei  Sale, 
în  chip  inseparabil,  dupăcum  inseparabili  sunt  Hri¬ 
stos  şi  Sfânta  Fecioară,  în  întrupare,  aşa  cum  sunt 
reprezentaţi  în  icoanele  Maicei  lui  Dumnezeu.  Bi¬ 
serica  o  onorează  pe  Sf.  Fecioară  aşa  de  bine  într’o 
imagine  ultracerească,  ca  Mamă  a  lui  Dumnezeu, 
Regina  Ceriurilor,  lăudată  şi  mărită  mai  presus  de 
orice  creatură,  ca  mamă  a  neamului  omenesc,  ca  sfânta 
noastră  protectoare  în  necazurile  noastre,  în  lipsurile 
şi  calamităţile  noastre.  Biserica  ştie  cât  de  aproape 
este  Sf.  Fecioară  de  neamul  omenesc:  In  genul  său 
acesta  este  un  fapt  de  experienţă  tot  aşa  de  ferm 
şi  de  prezent  ca  şi  întruparea  şi  Rusaliile.  Maica 
lui  Dumnezeu  trăieşte  în  biserică,  manifestându-se 
în  icoanele  Sale  miraculoase,  atentă  la  rugăciunile 
cari  se  înalţă  cătră  Ea.  Se  poate  spune  fără  exa¬ 
gerare  că  în  rugăciunile  Bisericii,  numele  Sfintei  F e- 
cioare  este  invocat  tot  atât  de  des  ca  şi  al  Mântui¬ 
torului  şi  ca  şi  al  Sfintei  Treimi.  In  manifestările  Sf. 
Fecioare,  atât  în  icoanele  Sale  miraculoase,  cât  şi 
în  minunatele  Sale  arătări  către  unii  Sfinţi  —  cum 
a  fost  bunăoară  între  Ruşi  sf.  George  şi  sf.  Serafim, 
e  cuprins  un  sens  particular  pentru  evlavia  orto¬ 
doxă.  Dacă  aceste  manifestări  sunt  atât  de  dragi 
oricărei  inimi  ortodoxe  şi  o  umple  de  atâta  bucurie, 
este  pentrucă  orice  inimă  ortodoxă  crede  şi  ştie  că 
dela  început  şi  până  azi  Ea  se  arată  acelora,  cari 
sunt  demni  de  arătarea  Ei,  chiar  dacă  ei  sunt  neso¬ 
cotiţi  de  noi,  căci  neclintită  este  iubirea  Sa  faţă  de 
oameni.  Sub  acest  raport  există  fără  îndoială  o 


contradicţie  absolută  între  ortodoxie  şi  protestantism, 
care  în  esenţa  sa  religioasă  e  născut  în  întregime 
dintr ’o  incapacitate  enigmatică  şi  incomprehenzibilă 
de  a  preţui  pe  Sf.  Fecioară  —  şi,  natural,  nu  numai 
pe  Ea,  ci  pe  toţi  sfinţii.  Sfânta  Fecioară  însemnează 
în  mod  mistic  Biserica,  despre  care  Mântuitorul  a 
zis  de  pe  cruce  cătră  discipolul  iubit:  „Iată  mama 
ta“.  Naţiunile  protestante  trebue  să  aducă  omagiu 
Sf.  Fecioare,  altcum  drumul  bisericii  le  este  închis. 
Sub  acest  raport,  ortodocşii  diferă  mult  mai  puţin 
de  catolicism,  unde  Fecioara  Maria  este  tot  aşa  de 
venerată  ;  în  catolicism  există  numai  unele  distinc- 
ţiuni  dogmatice-psihologice,  asupra  cărora  nu  este 
aici  locul  să  ne  oprim. 


XIV. 

„Voi  v’aţi  apropiat  de  muntele  Sionului  şi  de 
cetatea  Dumnezeului  Celui  viu,  Ierusalimul  cel  ce¬ 
resc  şi  de  zeci  de  mii  de  îngeri.  Şi  de  adunarea 
celor  întâi  născuţi  cari  sunt  scrişi  în  ceriuri  şi  de 
Judecătorul  tuturor.  Dumnezeu,  şi  de  duhurile  drep¬ 
ţilor  celor  desăvârşiţi  şi  de  Isus,  mijlocitorul  aşe¬ 
zământului  de  lege  celui  nou“  [Evrei  XII  22 — 24]. 
Aceste  cuvinte  ale  apostolului,  cuvinte  cari  privesc 
Biserica  în  general,  exprimă  ceeace  este  mai  intim 
şi  în  acelaş  timp  mai  important  în  biserică,  ceeace 
este  biserica.  Nu  este  nici  o  distanţă  între  ceeace 
este  pământesc  şi  ceresc,  nu  este  nici  un  zid  des¬ 
părţitor  între  această  lume  şi  cealaltă  şi  nu  este  nici 
o  separaţie  între  cei  vii  şi  între  ceice  s’au  săvârşit, 
toţi  sunt  împreună,  toţi  sunt  una,  cerul  pe  pământ 
şi  pământul  sfinţit.  Biserica  este  timpul  care  şi-a 
oprit  cursul  său,  acolo  unde  se  descopere  eterni¬ 
tatea,  este  tradiţia  vie,  în  care  se  realizează  efectiv 
istoria  Bisericii.  Dupăcum  în  integralitatea  vieţii,  în 
fiecare  din  momentele  sale  este  închisă  şi  conser¬ 
vată  toată  plenitudinea  experienţii  vitale  scurse,  tot 
aşa  Biserica  de  azi  păstrează  în  sine  toată  plenitu¬ 
dinea  tradiţiei  eclesiastice,  a  cărei  viaţă  în  ea  se 

rezumă  în  un  act  unic  în  entitatea  sa.  Biserica  este 
miracolul  vieţii  în  gestaţiune,  dupăcum  miraculoasa 
este  toată  viaţa,  în  fiinţa  sa  vie,  prin  absorbirea 
şi  prin  puterea  zisei  absorbţiuni. 

Biserica  este  plenitudine;  deci  oricine  a  gustat 
din  plenitudine  nu  mai  vrea  descreştere,  care,  pentru 
un  ortodox,  reprezintă  pe  toate  celelalte  confesiuni 
creştine.  Iată  pentruce  sectele  ruseşti  cari  cred  în- 
tr  un  raţionalism  de  diferite  nuanţe  [stundism,  baptism 
etc.]  au  un  aspect  aşa  de  sărac,  aşa  de  diform,  aşa 
de  denaturat ;  iată  pentruce,  căzând  în  acel  raţiona¬ 
lism,  ele  sunt  făgăduite  pedepsei  împetririi:  ura  şi 
teama  de  biserică  constituesc  incurabila  maladie  a 
sectelor  ruse,  cari  sufere  de  auto-exaltaţie  fariseică 
în  aşa  chip,  că  chiar  virtuţile  lor,  după  vorba  feri¬ 
citului  Augustin  aplicată  la  păgâni,  nu  sunt  decât 
vicii  elegante.  Timpul  nu  are  ca  măsură  de  profun- 
ditate  decât  eternitatea ;  ori  aceasta  nu  cunoaşte  mă¬ 
surile  timpului  şi  spaţiului.  Biserica  este  eternitatea 
trăită  în  timp.  Ea,  în  esenţa  sa,  este  în  afară  de 
istorie,  fiind  în  afară  de  timp.  Aşa  că  cei  cari  o 
judecă  de  din  afară  o  găsesc  petrificată.  Pentru  ea 
.  însăşi,  ea  nu  cunoaşte  şi  nu  vrea  să  cunoască  forţa 
istoriei,  deşi  este  legată  de  ea  prin  destinele  sale 
exterioare.  Tot  astfel  ea  în  afară  este  arhaică  şi  de 
o  religiozitate  masivă,  cum  erau  cei  dintâi  creştini,  şi 
ea  refuză  să  se  adapteze  şi  să  se  transforme.  Pentru 
acela  care  vrea  să  fie  modern  cu  orice  preţ  şi  care 
se  predă  cu  totul  în  puterea  timpului,  Biserica  nu 
este  altceva  decât  o  mumie  istorică.  Trebue  ca  întro 
oarecare  măsură  să  se  desrobească  de  judecata 
timpului  pentru  a  se  simţi  nu  buimăcit,  ci  din  contră 
vesel  de  independenţa  faţă  de  timpul  ce  se  găseşte 
în  Biserică. 

XV. 

Ortodoxia  recunoaşte  în  sine  Biserica  ecume¬ 
nică  sau  catolică.  Insă  în  ea  principiul  localizării  se 
uneşte  cu  catolicitatea,  deoarece  ea  *de  fapt  îşi  gă¬ 
seşte  realizarea  sa  întro  serie  de  Biserici  locale,  de 

autocefalii.  Dar  aceasta  nu  însemnează  provincialism 
[cu  toate  că  comunităţile  eclesiastice  sufere  desigur 
de  acesta,  având  în  vedere  slăbiciunea  omenească] ; 
ci  însemnează  reunirea  a  două  măsuri  deosebite; 
orice  comunitate  ortodoxă  poartă  în  sine  experienţa 
vie  a  ecumenicităţii,  adecă  a  eternităţii  care  se  des- 
vălue  şi  care  prin  aceasta  se  găseşte  în  unire  cu 
toţi  cari  trăiesc  în  această  experienţă.  Dar  de  aici 
nu  rezultă  necesitatea  unei  expresiuni  geografico- 
ierarhice  a  acestei  ecumenicităţi,  cum  este  papismul 
pentru  catolici.  In  ochii  acestora,  ecumenicitatea  constă 
în  a  rămânea  în  jurisdicţia  şi  sub  puterea  papii. 
Organizaţia  primeşte  pentru  ei  un  sens  determinant. 
Din  contră,  pentru  ortodoxie  ecumenicitatea  nu  este 
decât  o  calitate  particulară  a  experienţei  Bisericii, 
principiul  Bisericii  privit  de  din  afară  —  şi  acest 
sentiment  nu  cere  numai  unitate  de  organizaţie 
exterioară,  care  aici  nare  un  sens  decisiv.  Ca  Bise¬ 
rică  ierarhică,  ortodoxia  nu  este  nicidecum  indife¬ 
rentă  faţă  de  organizaţia  exterioară :  stabilirea  puterii 
rezultă  în  mod  natural  din  mandatele  ierarhice  ale 
episcopatului.  Insă  natura  ecumenică  a  ortodoxiei 
tocmai  confirmând  puterea  autorităţii  eclesiastice, 
se  opune  unităţii  puterii  papale  ca  şi  supunerii  şi 
pasivităţii  generale  care  decurge  de  aici.  Ecumeni¬ 
citatea  este  astfel  principiul  împăciuitor,  cuprins  nu 
în  sensul  exterior  al  constituţionalismului  de  stat  sau 
de  drept  popular,  ci  în  acela  al  unirii  în  experienţa 
eclesiastică  a  ecumenicităţii,  adecă  a  unirii  în  iubire. 

Păstrând  principiul  ierarhic,  ortodoxia  este  li¬ 
bertate  şi  în  consecinţă  responsabilitate.  Biserica 
ortodoxă  nu  este  o  armată  robită  prin  disciplină  şi 
prin  ascultare  unui  singur  şef,  ci  ea  este  poporul  lui 
Dumnezeu,  care  trăeşte  sub  corturile  Lui  şi  care 
îşi  are  păstorii  săi  legali  cari  sunt  în  acelaş  timp 
părinţii  săi  şi  şefii  săi.  De  asemenea,  în  drumul  spi¬ 
ritual  al  ortodoxiei  nu  întâlnim  nici  un  papă  în 
calitate  de  monarh  ecleziastic  absolut.  In  acest  fel 
ortodoxia  uneşte  intimitatea  Cu  ecumenicitatea,  prin¬ 
cipiul  local  cu  principiul  universal.  Bisericile  naţio- 

nale  cu  unitatea  lor  supranaţională  cum  o  indicase 
de  mai  înainte  Mântuitorul  atunci  când  îşi  trimise 
apostolii:  „învăţaţi  toate  popoarele,  botezându-le“. 
Fiecare  popor  este  menţinut  în  existenţa  sa,  dar  este 
crescut  în  principiul  mai  înalt  al  unităţii  soborniceşti. 
Astfel  miracolul  Rusaliilor  n’a  desfiinţat  limbile  di¬ 
verse  [în  favorul  latinei],  deoarece  „fiecare  auzia 
limba  sa  proprie"  [Faptele  Apostolilor  II,  8}.  Orto¬ 
doxia  este  ceata  celor  12  apostoli  pe  care  nu  o  poate 
desfiinţa  primatul  Apostolului  Petru;  ea  cunoaşte 
primatul  Apostolului  Ioan.  Deasupra  primatului  au¬ 
torităţii  stă  primatul  iubirii. 

XVI. 

Nu  se  poate  pricepe  ortodoxia,  esenţa  ortodoxiei, 
decât  în  ea  însăşi,  prin  cunoaşterea  aspiraţiei  sale 
centrale,  a  intuiţiei  sale.  Care  este  deci  această 
intuiţie  fundamentală  şi  limitativă  a  ortodoxiei?  Ca 
totdeauna,  este  mult  mai  uşor  de  răspuns  la  această 
chestiune  în  mod  negativ  decât  în  mod  pozitiv  — 
[omnis  definitio  est  negatio]  arătând  ceeace  nu  este  or¬ 
todoxia,  decât  ceeace  este  ea.  Ea  se  diferenţiază  lă¬ 
murit  de  o  religie  ştiinţifică  speculativă,  de  o  gnoză 
întemeiată  pe  misticism  şi  raţiune,  aşa  cum  era  în  anti- 
citate  filosofia  şi  mistica  elenistă  şi  cum  este  în  zilele 
noastre  mai  ales  protestantismul  german,  „religia 
profesorală".  Cu  toate  acestea  ortodoxia  cuprinde 
posibilitatea  concepţiunilor  teologice  celor  mai  înalte, 
cum  s’a  văzut  pe  timpul  epocii  de  aur  a  desfăşu¬ 
rării  ortodoxiei  în  Bizanţ,  precum  şi  posibilitatea 
cercetării  ştiinţifice  în  domeniul  teologiei.  Ortodoxia 
conţine  acest  punct  de  vedere  teologic,  nu  i  se  opune, 
îl  iubeşte  şi  este  singura  care  îi  poate  asigura  locul 
care  îi  convine.  Insă  nu  în  gnoză  este  patosul  orto¬ 
doxiei,  nervul  său  şi  destinul  său.  Ea  se  distinge 
şi  de  structura  catolicismului  roman,  căruia  îi  este 
inerentă  o  voinţă  încordată  spre  acţiune  şi  „Wille 
zur  Macht"  în  această  lume,  „ad  majorem  Dei  glo- 
riam".  Ortodoxiei  de  sigur  îi  poate  fi  inerentă  dea- 

semenea  şi  impulsiunea  voluntară,  tendinţa  de  a  se 
autodetermina,  de  a  ortodoxiza  viaţa,  de  a-i  retrage  Ce- 
sarului  ceeace  este  al  lui  Dumnezeu,  de  a  ridica 
Crucea  peste  toată  întinderea  statului,  de  a  întări 
pe  omul  economic,  de  a  creea  şi  de  a  consolida 
împărăţia  ortodoxă.  Ii  este  inerentă  cercetarea  dru¬ 
murilor  triumfului  posibil  al  împărăţiei  lui  Dumnezeu 
în  limitele  acestei  lumi,  prin  sfinţirea  vieţii  şi  a  pu¬ 
terii  creatoare;  îi  este  inerent  să  folosească  vieţii 
şi  să  alimenteze  cultura  religioasă,  să  îndeplinească 
isprava  istorică  a  „evului  mediu".  Cu  toate  acestea, 
nu  în  aceasta  constă  viaţa  sa :  ortodoxia  trăia  înainte 
de  statul  creştin,  dupăcum  azi  trăieşte  după  el. 

Ea  trăia  în  sărăcia  intelectuală  a  creştinismului 
primitiv  —  dupăcum  azi,  ea  trăieşte  în  condiţiunile 
cele  mai  diverse,  fără  să  excludem  şi  persecuţia 
nu  se  poate  micşora  pentru  împărăţia  lui  Dumnezeu, 
valoarea  gândirii  şi  a  voinţii  religioase,  a  creştinis¬ 
mului  savant  şi  voluntativ.  Din  contră,  Dumnezeu 
îi  dă  fiecăruia  talentul  necesar  şi-l  chiamă  la  lucrul 
care  îi  convine ;  naţiunile  occidentale  şi-au  arătat, 
înainte  de  schisma  religioasă,  tendinţa  şi  tipul  lor 
particular  ca  şi  vocaţiunea  lor  specială.  —  Ortodoxia 
defineşte  viaţa  creştină  ca  o  artă  spirituală,  —  consi¬ 
derând  starea  călugărească  ca  artă  între  arte,  arta 
propriului  său  suflet;  tocmai  în  aceasta  constă  na¬ 
tura  ortodoxiei.  Ortodoxia  este  iubirea  şi  viziunea 
frumuseţii  spirituale.  Iubirea  şi  frumuseţea  cere  ca 
aceasta  din  urmă  să  lumineze  în  decursul  întregii 
vieţi  —  şi  problema  aceasta  determină  esenţa 
proprie  a  ortodoxiei  tld02m  ul  său. 

A  aşeza  frumuseţea  spirituală  în  centrul  vieţii 
şi  a-i  subordona  pe  toate  celelalte  probleme  ca  co¬ 
rolare  —  însemnează  un  maximalism,  pe  lângă  care 
creştinismul  voluntativ  ca  şi  cel  intelectual  apare  ca 
o  concesiune  simplificată,  ca  o  adaptare  la  lumea 
de  pe  pământ.  Ortodoxia  în  sensul  acesta,  fiind 
excepţional  de  dificilă,  este  în  consecinţă  numai 
pentru  un  număr  restrâns.  Ea  este  accesibilă  po¬ 
poarelor  acelora,  cărora  ea  le-a  fost  dată  ca  o  re- 

ligie  istorică,  moştenire  a  părinţilor.  In  ultimul  caz 
ea  poate  să  se  sărăciască  şi  să  sece,  cum  este  azi 
cazul  la  mai  multe  naţiuni  ortodoxe. 

XVII. 

Energia  evlaviei  este  totdeauna  ascetismul.  Dar 
acesta  poate  lua  diferite  forme:  alta  este  austeri¬ 
tatea  elevilor  lui  Ignatie  de  Loyola  şi  alta  este  se¬ 
veritatea  mănăstirii  din  Optin;  ceeace  este  important 
în  general  în  ascetism,  nu  este  modul  cum  s’a  făcut 
ceva,  ci  ce  a  făcut.  Ascetismul  ortodox  derivă  din 
aspiraţia  [câteodată  inconştientă]  de  a  manifesta  în 
sine  şi  prin  sine  împărăţia  lui  Dumnezeu.  Ascetismul 
ca  atare  poate  să  se  transforme  cu  uşurinţă  în  ne¬ 
gare,  teamă  şi  ură  faţă  de  lume.  Ascetul  totdeauna 
este  pândit  de  ameninţarea  manicheismului  şi  a  bo- 
gomilismului,  întorcând  lumea  dela  Dumnezeu  pentru 
a  o  preda  împărăţiei  întunerecului.  Ascetismul  or¬ 
todox  derivă  din  iubirea  supremă  pentru  lume,  ac-' 
ceptându-o  şi  primindu-o  în  chip  luminos.  Expresiunea 
caracteristică  a  ascetismului  ortodox  ne  este  dată 
prin  prezenţa  numărului  de  icoane  pe  cari  preferă 
să  le  aibă  în  celula  sa  venerabilul  Ambrozie  din 
mănăstirea  Optin,  între  cari  se  impune  icoana  Sf. 
Fecioare  la  câmp,  binecuvântând  snopii  după  re¬ 
coltă.  Dar  ascetismul  ortodox  se  caracterizează  tocmai 
prin  acest  maximalism  suprem,  plin  de  greutăţi  ex¬ 
treme  în  realizarea  lui  şi  de  primejdii  în  caz  de 
eşec.  Căci  ortodoxia,  pentru  care  viziunea  frumuseţii 
spirituale  a  pălit,  se  găseşte  dezarmată  în  faţa  lumii. 
Aşa  este  azi  Rusia  care  a  eşit  din  ortodoxie,  de¬ 
oarece  i-a  lipsit  musculatura  independentă  a  voinţii 
şi  a  disciplinei:  ea  nu  era  sănătoasă  şi  puternică 
decât  prin  ortodoxie.  Astfel  sunt  pericolele  acestei 
căi. —  şi  cu  toate  acestea  este  nelegiuit  şi  ateu  acela, 
care  renunţă  la  ea,  deoarece  ea  pretinde  că  nu  poate 
fi  iubit  decât  Dumnezeu  din  cer  şi  Dumnezeu  în 
creaţiunea  Sa,  adecă  frumuseţea  Sa  spirituală,  — 
iar  a  renunţa  la  această  iubire,  a  o  trăda  pentru  un 

blid  de  linte  —  însemnează  a  depune  armele  îna¬ 
intea  Satanei.  Aici,  bine  înţeles,  se  naşte  în  chip 
involuntar  problema  tulburătoare  şi  obsedantă  a 
frumuseţii,  [frumuseţă  terestră],  aşa  cum  o  cunoaştem, 
şi  a  frumuseţii  spirituale,  aşa  cum  aspirăm  să  o 
cunoaştem.  Această  contradicţiune  chinuia  sufletul 
lui  Dostoievsky,  şi-l  torturează  şi  pe  al  nostru  şi  mai 
mult,  pentrucă  noi  suntem  la  o  vârstă  mai  înaintată 
decât  el  O  antinomie  sfâşie  spiritul  nostru:  singură 
frumuseţea  merită  truda  de  a  fi  iubită  şi  iubită  fără 
încetare  —  şi  cu  toate  acestea  este  imposibil  să 
iubeşti  astfel  iubirea  terestră,  deoarece  ea  poate  fi 
echivocă  şi  drăcească :  în  ea  frumuseţea  se  schimbă 
în  simplă  eleganţă  şi  lumea  cerească  se  acopere 
de  lumea  omenească.  Pentru  a  vedea  frumuseţea 
spirituală  trebue  să  devii  orb  faţă  de  lume  —  aceasta 
este  metoda  acţiunii  ascetice.  Iată  care  va  fi  aici 
răspunsul  metafizico-dogmatic :  frumuseţea  adevărată 
este  acţiunea  sensibilă  a  Duhului  Sfânt  şi  calea 
frumuseţii  spirituale  este  dobândirea  Duhului  Sfânt, 
scopul  vieţii  creştine,  după  învăţământul  Sf.  Serafim 
şi  al  oricărui  ascet  ortodox.  Frumuseţea  terestră 
pentru  frumuseţea  spirituală  este  ceeace  este  lumea 
ştirbită  de  păcat  pentru  scopul  pe  care-1  avea  Dum¬ 
nezeu  în  lume. 

Penelul  muiat  în  culorile  acestei  lumi  aţâţă  sen- 
sualitatea  tot  astfel  în  măsura  creşterii  spirituale  a 
omului,  se  ofileşte  pentru  el  eleganţa  exterioară. 
Nu  este  nici  o  relaţie  mai  înşelătoare  şi  mai  tră¬ 
dătoare  faţă  de  frumuseţe  decât  estetismul  care 
pune  în  locul  contemplării  eleganţei  efortul  de 
a  se  smulge  din  lanţurile  realităţii  terestre.  Dar 
această  frumuseţă  spirituală  este  tocmai  sfinţenia. 
Dumnezeu  a  creeat  lumea  pe  principiul  sfinţeniei 
şi  pentru  iubirea  faţă  de  ea  In  sfinţenie  este  pro¬ 
totipul  omului,  căutat  în  viziunea  frumuseţii  spirituale. 

Ortodoxia  are  ca  scop  al  educaţiunii  imediate 
căutarea  sfinţeniei  —  în  care  ea  se  identifică  cu 
creştinismul  primitiv,  care  deasemenea  nu  cunoştea 
şi  nu  voia  să  cunoască  nimic  altceva  De  aici  de- 

curge  cu  cea  mai  mare  siguranţă  virtutea  şi  orga¬ 
nizaţia  vieţii.  Cu  cât  este  mai  puternică  influinţa 
ortodoxiei  asupra  sufletelor,  cu  atât  mai  bună,  mai 
ordonată  şi  mai  morală  este  viaţa  şi  invers ;  cu  toate 
că  pentru  ortodoxie  ordinea  vieţii  şi  morala  ome¬ 
nească  nu  sunt  niciodată  un  scop  în  sine,  dupăcum 
sunt,  întro  oarecare  măsură,  pentru  protestantism. 
Aceasta  atrage  după  sine  urmări  grele,  pe  când 
insuficienţa  soluţiunii  problemei  primordiale  deter¬ 
mină  non-rezoluţia  problemelor  secundare.  Este  uşor 
de  înţeles  că  popoarele  din  Orient,  ortodoxe,  se  gă¬ 
sesc  în  întârziere  faţă  de  popoarele  occidentale  în 
ce  priveşte  civilizaţia  [dar  nu  în  ce  priveşte  cultura 
—  deoarece  aici  sunt  două  lucruri  deosebite]. 

Criza  actuală  rusească,  care  este  o  criză  de  cre¬ 
dinţă,  o  zdruncinare  a  vieţii  spirituale,  a  unui  popor 
ortodox,  este  însoţită  de  distrugeri  asemănătoare  în 
domeniul  tuturor  raporturilor  omeneşti  Insă  în  eşecul 
fatal  al  tuturor  încercărilor  nelegiuite  ale  socialis¬ 
mului  se  cuprinde  mântuirea  spirituală  şi  auto-con- 
servarea  [apărarea]  poporului  rus  care  în  această 
situaţie  seamănă  cu  un  peşte  pe  care  cineva  ar  vrea 
să-l  facă  să  respire  aer  atmosferic.  Un  popor  care 
a  respirat  în  atmosfera  ortodoxă,  nu  poate  să  gă¬ 
sească  o  viaţă  demnă  de  el  decât  în  ortodoxie. 

XVIII. 

„Dacă  Hristos  na  înviat,  zadarnică  este  credinţa 
noastră".  Aceste  cuvinte  ale  Apostolului  trebue 
să-şi  păstreze  toată  puterea  lor  pentru  orice  creştin. 

Ortodoxia  posedă  cunoştinţa  învierii  lui  Hristos, 
ea  are  experienţa  vie  a  acesteia.  La  fiecare  ser¬ 
viciu  duminical  se  cântă:  „Văzând  învierea  lui 
Hristos,  ne  închinăm  Domnului  sfânt,  Isus“.  Paştile  — 
sărbătoarea  învierii  lui  Hristos  —  constitue  centrul 
evlaviei  ortodoxe.  Ea  este  înconjurată  de  iubirea 
şi  de  omagiul  care  i  se  cuvine  sărbătorii  sărbă¬ 
torilor.  Confesiunile  occidentale  nu  cunosc  acest 
omagiu  exclusiv  adus  Paştilor  —  căci  pentru  ele  săr- 

bătoarea  sărbătorilor  este  Crăciunul.  Ortodoxia  este 
biserica  Paştilor.  Noaptea  Paştilor  este  minunea 
reînoită  an  de  an  a  bucuriei  Bisericii  —  bucurie  care 
în  istoria  bisericească  nu  i-a  fost  dată  într’o  măsură 
atât  de  excepţională  decât  creştinismului  primitiv. 
In  această  bucurie  rezidă  misterul  puterii  acestuia 
din  urmă,  „biruinţa  care  a  învins  lumea",  puterea 
întrupării. 

Pentru  aceea  ortodoxia  deţinătoare  a  bucuriei 
pascale,  este  creştinismul  primitiv,  păstrat  într’un 
mod  minunat  în  decursul  timpului.  In  noaptea  Pa¬ 
ştilor,  în  mijlocul  comunităţii  vesele,  toţi  credincioşii, 
se  sărută  de  trei  ori  zicând:  „Hristos  a  înviat".  Sf. 
Serafim,  marele  sfânt  al  Rusiei,  a  cărui  inimă  ardea 
totdeauna  de  o  bucurie  pascală,  întâmpina  pe  oricine 
venea  la  el  cu  aceste  cuvinte:  „Hristos  a  înviat!" 
Bucuria  pascală  este  sărbătoarea  Creştinismului  şi 
a  Ortodoxiei.  Să-mi  fie  permis  să  isprăvesc  alocu¬ 
ţiunea  mea  cu  acest  cântec  pascal,  care  mai  răsună 
încă  în  inimile  noastre. 

„Hristos  a  înviat  din  morţi,  cu  moartea  pe  moarte 
călcând  şi  celor  din  mormânturi  viaţă  dăruindu-le". 

Ţrad.  de  Oct.  Dragoş. 


t,cH  înviat!  Mergeţi  de 

spuneţi  ucenicilor  Sui!*' 

Cuvintele  Sf.  Evanghelist  cuprind  o  afirmaţie  şi  o  po¬ 
runcă:  Mântuitorul  a  înviat! 

Vestiţi  acest  fapt  ucenicilor  Lui ! 

Vorbia  un  înger  unor  femei  sfioase,  dar  care  se  dove¬ 
diseră  destul  de  curajoase  prin  mânecarea  lor  la  mormântul 
Domnului,  pe  care-l  ştiau  închis  cu  o  lespede  grea,  pecetluit 
de  stăpânire  şi  străjuit  de  ostaşi  înarmaţi  până  ’n  dinţi. 

Şi  ele  fură,  lotuşi,  chemate  să  vestească  ucenicilor  risipiţi 
şi  desnădăjduiţi,  minunea  cea  mai  presus  de  fire  a  învierii 
Domnului. 

Mântuitorul  pe  ele  le-a  întâmpinat  mai  întâi,  pentrucă 
ele  îşi  aduseseră  aminte  mai  întâiu  de  El. 

Şi  lor  le  împărtăşi  mai  întâia  bucuria  biruinţii  Lui  asu¬ 
pra  morţii: 

„Nu  vă  temeţi!" 

pentrucă  ele  îşi  biruiseră  frica  venind  la  mormânt  în  zori  de  zi. 
Pe  ele  le  chemă  la  propoveduirea  învierii  mai  întâiu : 
„Mergeţi  şi  vestiţi!" 

pentrucă  El  nu  murise  în  iubirea  şi  recunoştinţa  lor  duioasă. 

Apostolii  mei,  vor  vesti  învierea  mea  şi  vor  muri  pro- 
poveduindu-o ;  dar  lor,  vestiţi-le-o,  voi,  femeilor  mironosiţe! 

Nu  uitaţi,  voi  femei  cu  fire  slabă,  dar  cu  suflet  neîn¬ 
fricat,  să-i  spuneţi  şi  lui  Petru,  celui  ce  avusese  curajul  de 
a-mi  făgădui  iubirea  lui  statornică,  dar  mă  făcu  să  sufăr  atât 
de  mult,  prin  întreita  lui  tăgăduire. 

Cu  femeile  au  grăit  îngerul  şi  Mântuitorul  Însuşi. 
Apostolii,  însă,  au  aflat  dela  femei  despre  înviere! 


Căutaţi  voi,  femei  creştine,  pe  Mântuitorul,  ca  aflându-L 
să-L  vestiţi  chiar  şi  celor  ce  au  fost  chemaţi  să-L  propove- 
duiască  lumii? 

El  v’a  desrobit  pe  voi! 

Desrobiţi  şi  voi  prin  propoveduirea  .voastră,  pe  soţii,  pe 
fiii  şi  pe  fraţii  voştri  din  cătuşele  păcatului  ? 

Spuneţi-le  tuturor  ceiace  v’a  spus  vouă  îngerul:  A  în¬ 
viat  Domnul !  Şi  ceiace  v’a  spus  vouă  Mântuitorul :  Bucu¬ 
raţi- vă,  Nu  vă  temeţi.  Vestiţi! 

Vă  recunoaşte  pe  voi  Mântuitorul  ? 

Vă  zice  El  vouă  pe  nume,  ca  Măriei  ? 

Şi  II  recunoaşteţi  voi  atunci  pe  învăţătorul  vostru  7 

Pentru  aceasta,  însă,  trebue  să-L  iubiţi  ca  Maria,  să-L 
căutaţi  ca  ea,  şi  să  fiţi  neliniştite  şi  îndurerate  ca  ea,  că,  nu-L 
găsiţi  atât  de  repede ! 

„Au  luat  pre  Domnul  meu !“ 

Este  Et  şi  Domnul  vostru? 

„Şi  nu  ştiu  unde  L-au  pus!" 

Vreţi  voi  să  ştiţi  unde  este  ? 

Azi  vouă  Mântuitorul  nu  vă  va  mai  spune  ca  Măriei: 
« Nu  vă  atingeţi  de  Mine  N  pentrucă  El  s’a  suit  la  Tatăl  Său, 
şi  Tatăl  nostru  şi  doreşte  să  vă  suiţi  şi  voi  la  Dumnezeul 
Lui  şi  Dumnezeul  vostru,  pe  drumul  arătat  de  El,  pe  drumul 
pe  care  El  a  coborât  pe  pământ,  ca  să  înalţe  lumea  la  cer! 

Prof.  Dr.  Gr.  Crisrescu. 

Din  filosofia  creştină  a  şcoalei 
catehetice  patristice. 

încreştinarea  inimii. 

Sufletul  omenesc  în  înălţarea  sa  către  adevă¬ 
rurile  revelate  nu  poate  să  pună  în  lucrare  numai  ra¬ 
ţiunea,  pe  lângă  credinţă,  ci  participă  deopotrivă 
şi  cu  înălţarea  inimii.  Focul  credinţei  nu  poate  să 
fie  întreţinut  numai  de  strălucirea  adevărului  revelat 
din  domeniul  transcedental,  ci  cere  şi  căldura  inimii 
noastre. 

Pe  drept  cuvânt  Sfântul  Gvigore  de  Nisa  vede 
în  cugetare  participarea  afecţiunei 1  iar  pe  cei  care 
au  „inimă  de  piatră11  îi  dojeneşte.2  Cealalţi  Capa- 
docieni  dau  aceiaşi  atenţie  afecţiunii  în  contribuţia  ei 
asupra  formaţiei  conştiente  a  sufletului. 

Adevărul  dumnezeesc  prin  însuşi  esenţa  sa  de 
ordin  divin  nu  poate  fi  împărtăşit  cu  toată  convin¬ 
gerea  de  un  suflet,  care-1  priveşte  numai  cu  spiritul 
de  curiositate  şi-l  trece  prin  retorta  rece  a  raţiunii. 
Omul  atunci  este  cu  Dumnezeu,  când  cunoştinţa  sa 
este  tare  şi  ceeace  cunoaşte  păstrează  cu  toată  iubirea », 
zice  fericitul  Aupustin. s  Prin  urmare  participarea 
deopotrivă  a  inimii  ca  şi  a  inteligenţei  în  procesul  cu¬ 
noştinţei  religioase  este  o  chestiune  de  primul  ordin. 
Dacă  în  ştiinţa  profană  este  suficient  să  ne  ascuţim 
inteligenţa  pentru  a  cunoaşte  obiectele  ce  ni  se  pre¬ 
zintă,  în  domeniul  cunoştinţelor  religioase  se  cere 
o  deosebită  contribuţie  şi  din  partea  inimii. 

Iubirea,  după  Clement ,  dă  viaţă  cunoştinţelor  re¬ 
ligioase  ale  creştinului.  Cartea  a  şaptea  a  Stroma- 
telor  sale  are  cele  mai  multe  pasagii,  în  care  se 
arată  contribuţia  iubirii  în  formarea  gnozei  creştine.* 


*  S.  Gr.  Niss.  Migne.  P.  G.  tom.  XLVI.  p.  60 — 61. 

*  Ibid.  p.  832.  B. 

3  August  in.  De  vera  religisne  56. 

*  Eugene  de  Faye.  Clemenf.  p.  304. 

Inima  noastră  afirmă  puterea  de  lumină  a  ra¬ 
ţiunii,  dupăcum  curăţenia  ochiului  fizic  îi  dă  putinţa 
sa  vadă  lucrurile  clar.  Astfel  afecţiunea  religioasă 
ne  apropie  mai  mult  cu  sufletul  de  Dumnezeu  şi  ne 
face  să  putem  cunoaşte  mai  bine.  „Omul  către  Dum¬ 
nezeu  numai  pe  calea  iubirii  se  poate  înălţa  mai 
mult »  afirmă  fericitul  Augustin. 1 

Afecţiunea  şi  iubirea  noastră  faţă  de  Dumnezeu 
sunt  ca  şi  paşii,  cu  cari  ne  apropiem  de  EL2 *  Nu-i 
deajuns  deci  ca  Dumnezeu  să  ne  fi  descoperit  în¬ 
văţătura  pentru  a  o  cunoaşte,  ci  trebuie  să  ne  şi 
apropiem  de  El  cu  căldura  sufletului  nostru.  De  aceia 
Sfanţul  Iustin  Martinul,  când  vorbeşte  de  împărtă¬ 
şirile  graţiei  cunoaşterii  spune,  «că  trebuie  să  se 
roage  pentruca  porţile  luminii  să  se  deschidă».* 

Prin  înălţarea  inimii  către  Dumnezeu  ne  apro¬ 
piem  de  El,  iar  pentru  a-1  putea  vedea  mai  clar 
trebuie  să  ne  deschidem  inima  şi  s’o  avem  curată 
prin  puterea  rugăciunii.  Origen  când  nu  putea  găsi 
cei  mai  potriviţi  termini  ai  definiţiilor  sale,  nădăjduia 
ca  prin  rugăciune  să  se  poată  ridica  la  înălţimea 
concepţiilor  pe  care  le  întrevedea.4 * 

Rugăciunea  cuprinde  în  sine  nu  numai  expre- 
siunea  cererii  unui  ajutor  ci  şi  curăţenia  inimii  noa¬ 
stre,  în  care  se  poate  oglindi  mai  uşor  şi  curăţenia 
adevărului  divin.  Numai  prin  curăţenia  inimii  noastre 
putem  adânci  şi  intui  misterele  inexprimabile.  De 
aceasta  intuire  secretă  a  adâncirii  misterului  spune 
Sfântul  Grigore  de  Nisa,  are  nevoie  sufletul  nostru 
în  « doctrina  relativă  la  cunoaşterea  lui  Dumnezeu 
al  cărui  mister  de  o  profunzime  inexprimabilă,  nu 
se  poate  explica  prin  cuvinte“.& 

1  Augustin.  De  ordine  1,  2,  n.  25. 

’  Ibid.  De  mor.  EccL  cath.  1.  1.  n.  8. 

5  Lagrange,  S.  Iustin.  Dialogue.  VII.  I.  p.  119. 

4  Origen.  Exhortatio  ad  martirium;  Eu  nu  descurajez  de  loc ,  susţinut 

de  rugăciunile  voastre,  Ambrozie  şi  Tatian,  de  a  putea  primi  asupra  acestui 
obiect  idei  mai  divine ,  pe  care  mi  le  va  acorda  Dumnezeu..."  Citat  de 
Eugen  de  Faye.  Origene.  p.  195 

1  S.  Grig.  Nisa,  Oratio  catehetica  magna,  c.  III. 

Sfântul  Vasile  deasemenea  spune  că  « inima 
care  vrea  sa  cerceteze  Sfânta  Scriptură,  trebuie  să 
fie  curată  de  toate  celelalte  gânduri'».1 

Sfinţii  părinţi  au  pătruns  secretul  comuniunii 
elementului  transcendent  cu  cel  imanent,  când  au 
stăruit  asupra  metodei  de  a  pregăti  puterea  ima¬ 
nentă.  Metoda  pe  care  şi-au  aplicat-o  lor,  vom  vedea 
că  au  aplicat-o  şi  acelora  pe  care  îi  instruiau.  Numai 
curăţenia  morală  a  inimii  poate  duce  la  adâncirea 
cunoştinţei  religioase,  căci  «Dumnezeu  a  voit  ca 
numai  cei  curaţi  să  ştie  adevărul ».2 3 

De  aici  cele  două  elemente  inseparabile  ale  ca¬ 
tehizării,  educaţia  şi  intuiţia  care  vor  fi  elementele 
de  bază  ale  şcoalei  catehetice. 

Increştinarea  voinţei. 

Activitatea  sufletului  se  afirmă  prin  funcţionarea 
simultană  a  celor  trei  facultăţi  ale  sale.  Intelectul, 
sentimentul  şi  voinţa  nu  pot  fi  nici  odată  separate 
in  continua  activitate  a  sufletului.  Dacă  cunoştinţa 
cere  colaborarea  sentimentului,  nici  concursul  voinţei 
nu  rămâne  mai  pe  jos. 

Cunoştinţa  religioasă  întărindu-se  prin  asenti¬ 
mentul  inimii,  păşeşte  la  acţiune  cu  ajutorul  voinţei. 
Legătura  neîntreruptă  a  « cugetării ,  înţelegerii  şi  vo¬ 
inţei»,  formează,  după  Augustin  tabloul  Sfintei  Treimi.8 

Cunoştinţa  religioasă  nu  rămâne  izolată  ca  simplă 
cunoştinţă  ci  are  o  influenţă  vădită  asupra  voinţei. 
Dacă  cunoştinţa  nu  ia  contact  cu  voinţa  rămâne 
ceva  stereotip,  iar  voinţa  fără  ideal  ajunge  la  ceva 
instinctiv,  fără  lumina  ochiului  cunoştinţei. 

Clement  Alexandrinul  socoteşte  puterile  cunoa¬ 
şterii  ca  serve  ale  voinţei.4  Sfântul  Grigore  de  Nisa 
socoteşte  că  tot  ce  se  învaţă  îşi  are  o  unitate  de 
vedere  şi  conchide  în  vederea  unui  anumit  scop  ca 

1  S.  Basil,  Migne.  pair.  gr.  tom.  XXIX,  p.  342  b. 

-  Augustin ,  Soliloquia  1,  n.  2. 

3  Augustin,  De  Trinitate  1,  10.  c.  11  v.  17. 

4  U/eiss,  op.  cit.  p.  57. 

în  chip  statornic  să  conducă  la  virtute  şi  să  poată 
deci  pluti  deasupra  valurilor  păcatului.1  De  aceea 
Sfânta  Scriptură  cuprinde  evenimente  şi  descrierea 
unei  vieţi  superioare  nu  numai  în  scopul  de  a  le 
putea  cunoaşte  ci,  ca  prin  aceasta  să  se  dea  îndru¬ 
mare  cătră  o  viaţă  virtuoasă.2 3 * *  Consecvent  acestui 
principiu,  Sfântul  Grigore  de  Nisa,  vrea  ca  Biblia 
nu  numai  să  ne  instruească,  ci  să  ne  şi  transforme 
după  voinţa  lui  Dumnezeu.* 

Ceilalţi  Capadocieni  împărtăşesc  acelaş  principiu : 
«O  cunoştinţă  temeinică  este  o  viaţă  bună»,  afirmă 
Sfântul  Grigore  de  Nasians.  Astfel  tatăl  Sfântului 
Vasile  găseşte  în  Sfântul  Grigore  o  deplină  recu¬ 
noaştere  a  calităţilor  pe  care  acesta  le  recunoscuse 
în  fiul  său,  adecă  «de  a  practica  ştiinţa  cu'  viaţa  în 
plină  armonie».* 

Afirmarea  legăturii  directe  ce  este  între  voinţă 
şi  cunoştinţă  se  confirmă  prin  legătura  inevitabilă 
ce  este  între  viaţă  şi  ştiinţă.  Legătura  aceasta  dintre 
ştiinţă  şi  viaţă  este  adevărul  pipăibil  al  omului  care 
vede  realitatea  lucrurilor,  dupăcum  continuă  Sfântul 
Grigore  de  Nasians'.  «Acei  ce  se  desăvârşesc  numai 
în  ştiinţă  sau  numai  în  viaţă  şi  deci  cu  una  rămân 
în  lipsă ,  nu  se  deosebesc,  după  părerea  mea,  de  omul 
cu  un  singur  ochiu,  care  sufere  din  cauza  defectului 
său  şi  ia  urâciunea  drept  model  pentru  acela  ce 
trebue  să  vadă.  Insă  acei  ceice  au  şi  una  şi  alta 
sunt  complecţi  şi  fericiţi».6 

întruna  din  poeziile  sale  Sfântul  Grigore  pri¬ 
veşte  voinţa  ca  pe  nişte  aripi  ale  cunoştinţei  şi  ca 
pe  cea  mai  mare  glorie  a  pământului  compătimind 
cu  durere  pe  ceice  abuzează  de  ştiinţă.® 

Sfântul  Ioan  Hrisostom  de  asemenea  este  îm¬ 
potriva  ştiinţei  care  nu  are  de  obiect  formarea  voinţei 

1  Ibid.  op.  cit.  Miile  p.  58. 

2  S.  Greg.  Nisa,  In  Psalmos,  Migne.  Patr.  gr.  tom.  XLIV.  col.  489  D. 

3  Ibid.  col.  544  c. 

*  Ibid.  Oratio  XIII.  In  laudem  Basil  Magni.  Migne  P.  G.  t  V  c.  509  B. 

s  Ibid.  col.  509  C. 

s  S.  Greg.  Nazians,  Poemata  moralia.  Migne.  Patr.  gr.  tom.  XXVII 
col.  916. 

pentru  virtute.  Şcoalele  retorice  sunt  fără  de  preţ 
tocmai  pentru  faptul  că  dau  numai  instrucţie  şi  nu 
dau  putere  de  sănătate  sufletului  în  formarea  voinţei. 
De  aceea  preferă  «şcoala  care  dă  ştiinţă  însoţită  de 
formarea  voinţei  în  teama  de  Dumnezeu».1 

Voinţa  este  factorul  determinant  al  virtuţilor  şi 
al  păcatului;  fără  ca  voinţa  să-şi  piardă  în  creşti¬ 
nism  libertatea  cu  care  este  înzestrată  dela  Dum¬ 
nezeu  dela  crearea  omului.  Chemarea  lui  Dumnezeu 
se  adresează  deopotrivă  cătră  toţi,  fără  condiţiuni 
nici  de  vârstă,  nici  de  rasă,  căci  dacă  sfinţii  apo¬ 
stoli  în  primele  lor  cuvântări  au  putut  în  virtutea 
unei  inspiraţii  divine  să  se  adreseze  în  limbile  tu¬ 
turor  popoarelor,  aceasta  a  fost  ca  nimeni  să  nu 
fie  exclus  dela  binefacerile  acestei  învăţături.2 

Dumnezeu  care  dispune  liber  în  toate  lucrurile, 
a  dat  şi  omului  libertatea  voinţei,  facultatea  lipsită 
de  servitudine.  «Dacă  voinţa  rămâne  neactivă ,  vir¬ 
tutea  dispare  dela  sine,  împiedecată  de  inerţia  vo¬ 
inţei;  şi  fără  virtute,  viaţa  îşi  pierde  însemnătatea 
ei,  lauda  adusă  unei  bune  conduite  dispare,  păcatul 
se  săvârşeşte  fără  primejdie....  dacă  credinţa  n’a 
luat  naştere  în  toate  sufletele  nu  este  vina  bunătăţii 
divine,  ci  a  dispoziţiei  celor  ce  primesc  cuvântul».3 

Prin  urmare  dacă  între  voinţă  şi  cunoştinţă  este 
o  strânsă  legătură,  aceasta  nu  ştirbeşte  caracterul 
liber  al  voinţei  noastre.  Putem  foarte  bine  să  cu¬ 
noaştem  ce  este  bine  şi  să  facem  ceeace  este  rău. 
Voinţa  noastră  n’ar  fi  voinţă,  dacă  n’ar  fi  în  pute¬ 
rile  noastre;  tocmai  pentru  că  stă  în  puterile  noa¬ 
stre  este  voinţă  liberă.4  Şi  de  aici  este  omul  fiinţa 
responsabilă  de  actele  sale  tocmai  prin  libera  voinţă 
pe  care  o  are.  De  aceea  nu-i  de  ajuns  pentru  voinţă 
să  avem  numai  obicinuinţa  ci  şi  formarea  unei  con¬ 
vingeri  interne.  Obicinuinţa  are  în  adevăr  o  mare 
putere  de  a  ne  face  să  săvârşim  cu  timpul,  ceeace 

*  fiaidacher  op.  cit.  Wissen  und  Tugend.  p.  119. 

s  S.  Grig.  Niss.  Oratio  catehetica  magna. 

3  Ibid.  op.  cit.  c. 

4  Augustin  De.  lib.  arb.  1.  3.  n.  8. 

altă  dată  nu  ne  plăcea1,  însă  formarea  voinţei  numai 
prin  obicinuinţă,  ne  duce  la  dresagiul  animalelor 
cum  spune  Sfântul  Vasile  cel  Mare.2 

Deprinderea  micşorează  atenţia  conştientă  a  in¬ 
telectului  uşurânnd  eforturile  acţiunii,  dar  voinţa  nu 
se  poate  niciodată  fixa  mecanic  pe  liniile  pe  care 
i-le  trasează  deprinderea,  fără  a  face  apel  la  lumina 
ideilor  cunoştinţei.  Voinţa  virtuoasă  se  formează 
deci  nu  numai  pe  cale  pragmatică  ci  şi  pe  calea 
motivelor  psihice,  căci  faptele  săvârşite  fără  propria 
convingere  n’au  nici  o  valoare. 

Prin  urmare  voinţa  are  o  legătură  indispenza- 
bilă  cu  conştiinţe  şi  inima,  care  îi  luminează  calea 
şi  scopul,  îi  uşurează  acţiunea  prin  deprindere  sau 
obicinuinţă  şi-i  confirmă  apreciarea  actelor  de  virtute 
sau  păcat  prin  libertatea  care  o  încoronează. 

Increştinarea  voinţei  intră  direct  în  acelaş  cadru 
de  increştinare  a  intelectului  şi  sentimentului,  după 
cum  vom  vedea  la  acţiunea  practică  a  şcoalei  ca- 
tehetice. 

Preotul  M.  Bulacu,  ‘ 
prof.  Acad.-teol.  Oradea-ntare. 


MIŞCAREA  LITERARĂ. 


Introducere  în  sfintele  cărţi  ale  Testamentului  Vechili, 

de  arhipresviterul-mitrofor  Dr.  Vasile  Tavnavschi,  profesor 
titular  la  Facultatea  de  teologie  din  Cernăuţi.  Cernăuţi 
1928.  Editura  autorului.  Pag.  656.  Lei  400' — . 

Învăţământul  universitar  nu  se  poate  limita  la  cuprinsul 
unor  manuale.  Tot  atât  de  adevărat  este  însă,  că  studentul 
încă  trebue  să  aibă  un  îndreptar  în  diferitele  studii  care-1 
preocupă.  Grundriss-urile  sunt  indispensabile. 

In  liter.  teologică  rom.  aceste-  manuale  sunt  în  curs  de 
formaţie.  Aveam  pânăacuma  manualul  de  Introducere  în  Ve¬ 
chiul  Testament  şi  Arheologia  regretatului  profesor  dela  Fa¬ 
cultatea  de  teologie  din  Cernăuţi  Izidor  de  Onciul,  Istoria  Bi¬ 
sericească  a  lui  Eusebie  Popovici  (apărută  de  curând  în 


1  5.  Gr.  Niss.  Migne.  Patr.  gr.  tom.  XLVI  col.  488. 
*  5.  Basil.  Migne.  Patr.  gr.  tom  XXXI.  col.  248.  B. 

ediţie  nouă)  Liturgica  lui  Mitrofanovici,  Manualele  lui  I.  Olariu 
dela  Caransebeş,  iar  de  curând  a  apărut  Manualul  de  drept 
bisericesc  al  părintelui  profesor  Dr.  Nicolae  Popovici  dela 
Arad.  Tot  în  această  serie  trebue  să  amintim  şi  lucrările 
eruditului  profesor  Dr.  V.  Gheorghiu  dela  Facultatea  de 
teologie  din  Cernăuţi  (Comentarul  Sf-  Evanghelii  după  Matei 
şi  Comentariul  Epistolei  către  Romani  a  Sf.  Apostol  Pavelj 
ca  şi  Cursul  de  Teologie  fundamentală,  în  curs  de  apa¬ 
riţie,  al  păr.  prof.  L  Mihălcescu  dela  Bucureşti. 

Manualul  de  Introducere  în  Vechiul  Testament  al  lui 
Izidor  de  Onciul  s’a  epuisat  de  multă  vreme.  Iar  exem- 

Î ilarele  cari  se  mai  găsesc  sunt  inutilizabile,  din  pricina 
imbei  şi  a  stilului. 

Mulţi  au  stăruit  să  se  reediteze.  Era  un  lucru  folo¬ 
sitor  şi  acesta,  fireşte.  Totuşi  nu  e  mai  puţin  adevărat  că 
ştiinţa  isagogică  şi  exegetică  a  evoluat  mult  în  timpul  din 
urmă  aşa  că  alcătuirea  unei  nouă  Introduceri  în  cărţile 
Vechiului  Testament  este  cea  mai  fericită  întreprindere. 

Sarcina  şi-a  luat-o  păr.  prof.  V.  Tarnavschi,  lucru  pentru 
care  trebue  să  i  fim  recunoscători. 

Cartea  părintelui  Tarnavschi  este  zidită  pe  temeiul  unei 
metode  ştienţifice  şi  cu  contribuţia  unei  largi  bibliografii 
de  specialitate.  Totuşi,  amănuntele  inutile  sunt  evitate.  îm¬ 
părţirea  materialului  tratat  este  cea  consacrată  de  teologia 
apuseană. 

Insuficienţa  stilului  însă  îngreuiază  întrucâtva  cetirea 

cărţii.  n.  C. 

* 

Fraţii  Domnului  Isus  Hristos  (Comentariu  asupra  teo¬ 
riilor  vechi  şi  d  ouă)  studiu  apologetic,  de  Ieromonah  An¬ 
tonie  Harghel.  Chişinău.  „Cartea  Românească".  1928.  Pag. 
32.  Lei  20. 

In  lipsa  unor  largi  şi  temeinice  tratate  româneşti  asupra 
problemelor  teologice  controversate,  orice  încercare  în 
această  direcţie  trebue  să  ne  bucure.  Iată  pentruce  bro¬ 
şura  părintelui  ieromonah  Antonie  Harghel  nu  este  lipsită 
de  interes.  Analizând  teoriile  vechi  şi  nouă  asupra  che¬ 
stiunii,  dacă  Mântuitorul  nostru  Isus  Hristos  a  avut  fraţi 
de  sânge,  autorul  elucidează  nu  numai  o  problemă  exe- 

S etică,  ci  şi  una  dogmatică:  fecioria  Maicii  Domnului. 

lupăce  trece  în  revistă  teoriile  Sf.  Epifane  (sec.  IV],  a 
ereticului  Elvidie  (sfârşitul  sec.  IV),  a  Fer.  Ieronim  (sec. 
V)  şi  a  teologilor  Zahn  şi  Endemann,  autorul  se  opreşte 
la  teoria  teologului  rus  Lebedev,  cu  care  se  identifică. 

Prin  urmare  concluzia  la  care  ajunge  este  în  perfectă 
armonie  cu  doctrina  ortodoxă,  că:  „fraţii  Domnului"  sunt 

fiii  direcţi  ai  Măriei  lui  Cleopa  şi  veri  ai  lui  Isus  Hristos. 
Dacă  verii  Mântuitorului  se  numesc  în  Evanghelii  „fraţii 
Domnului",  aceasta  se  explică  uşor,  întrucât  limba  ebraică 
îngăduie  această  numire  şi  pentru  gradele  mai  apropiate 

de  înrudire.  N.  C. 

* 

Epocele  principale  în  Istoria  Românilor  de  I.  Lupaş. 

{Bibliotecă  istorică  „Astra"  Nr.  1]  Cluj,  1928.  Pag.  139. 
Lei  60. 

Cartea  învăţatului  preot,  profesor  la  Universitatea  din 
Cluj  şi  membru  al  Academiei  române,  deschide  seria  de 
lucrări  menite  să  alcătuiască  Biblioteca  istorică  a  vechei 
noastre  asociaţii  culturale  „Astra",  bibliotecă  a  cărei  înfi¬ 
inţare  s’a  hotărît  în  toamna  anului  trecut. 

Utilitatea  unei  asemenea  colecţii  de  lucrări  asupra 
trecutului  nostru,  este  indiscutabilă.  Şi  ea  nu  putea  fi  inau¬ 
gurată  mai  bine  decât  prin  lucrarea  de  sinteză  pe  care  o 
dă  la  lumină  părintele  I.  Lupaş. 

Căci,  într’adevăr,  „Epocele  principale  în  istoria  Româ¬ 
nilor"  nu  cuprinde  numai  împărţirea  şcolărească  în  epoce 
a  istoriei  noastre  naţionale,  ci  este  o  strălucită  sinteză  a 
întregului  nostru  trecut,  pe  cât  de  zbuciumat,  pe  atât  de 
glorios. 

Ţocmai  de  aceea,  valoarea  cărţii  este  îndoită.  Celei 
ştienţifice  i  se  adaogă  o  înaltă  valoare  educativă. 

In  ceeace  priveşte  împărţirea  în  epoce  a  istoriei  noa¬ 
stre,  eruditul  academician  îşi  are  criteriile  sale  proprii,  spre 
deosebire  de  marii  săi  înaintaşi  (D.  Xenopol,  D.  Onciuij. 
D  sa  împarte  istoria  Românilor  după  criteriul  organic-na- 
ţional,  criteriu,  care  mai  mult  sau  mai  puţin  sintetizează 
toate  celelalte  criterii.  In  acest  fapt  constă  şi  superiori¬ 
tatea  lui. 

In  expunerea  de-o  neasemănată  limpezime  şi  frumuseţe 
stilistică  observăm  aceeaş  sintetică  privire  care  nu  negli¬ 
jează  nici  elementul  politic,  nici  cel  social  şi  cultural  din 
istoria  noastră  naţională. 

Cartea  publicată  în  excelente  condiţii  tehnice,  îmbie  o 
hrană  sufletească  sănătoasă  pentru  orice  Român  cu  pre¬ 
tenţii  de  intelectual.  Iar  pentru  candidaţi  la  bacalaureat 
ni  se  pare  de-adreptul  indispensabilă.  N.  C. 

* 

Anuarul  liceului  „Principele  Nicolae"  din  Sighişoara. 
Anul  şcolar  1926  1927.  Publicat  de  fi.  Teculescu.  Sighi¬ 
şoara  1927.  Pag.  192.  Lei  100 — . 

Anuarele  instituţiunilor  se  tipăresc  pentru  a  fi  citite. 
In  special  anuarele  şcoalelor.  Pe  elevi  însă  nu-i  prea  ispi- 

tesc  datele  statistice,  cari,  fireşte,  îşi  au  şi  ele  importanta 
lor.  Şi  dacă  mai  răsfoesc  anuarul  şcoalei  —  o  fac  de  cele 
mai  multe  ori  doar  pentru  a-şi  citi  numele  tipărit  —  ocazie 
aşa  de  rară  în  viaţă  pentru  cei  mai  mulţi  oameni. 

Cu  totul  altfel  se  întâmplă  când  un  anuar  cuprinde  şi 
altceva  decât  date  şcolare  —  de-o  pildă  lectură  edificatoare. 

E  cazul  anuarului  publicat  de  harnicul  director  al  li¬ 
ceului  din  Sighişoara. 

Tipărit  în  condiţii  tehnice  superioare  şi  împodobit  cu 
clişee  cari  înfăţişează  colţuri  pitoreşti  din  Sighişoara  acest 
anuar  cuprinde  nu  mai  puţin  de  opt  conferinţe  (de  N. 
D.  Petrescu-Zoiţa,  H.  Teculescu  şi  I.  Medrea)  cu  subiecte 
diferite,  alcătuite  cu  răgazul  şi  temeinicia  cuvenită  pentru 
a  fi  vrednice  să  fie  citite  şi  răscitite  de  ceice  le- au  ascultat 
odată  —  şi  de  alţii. 

Asemenea  anuare  se  făceau  pe  vremuri  la  Braşov. 
Dl  director  H.  Teculescu  continuă,  se  vede,  frumoasa  tra¬ 
diţie  şi  la  Sighişoara.  Un  lucru  care  trebuia  remarcat. 

Prof.  N.  Colan. 


CRONICA. 

EXTERNĂ. 

Conferinţa  Soc.  Imka  (Uniunea  universală  a  tineriior 
creştini]. 

Societatea  tinerimii  creştine  din  întreaga  lume,  nemul¬ 
ţumită  cu  rezultatele  obţinute  în  ţările  ortodoxe,  a  crezut, 
că  are  datoria  să  ţină  o  consfătuire  „neoficială1'  cu  repre¬ 
zentanţii  Bisericii  ortodoxe. 

Preşedintele  societăţii,  dl  John  Mott,  însoţit  de  repre¬ 
zentanţi  de  ai  soc.  Imka  din  diferite  ţări,  în  zilele  de  24  şi 
25  Aprilie  cor.  sa  şi  întâlnit  Ia  Sofia  cu  diferiţi  delegaţi  ai 
Bisericii  ortodoxe.  Din  partea  Bisericii  ortodoxe  române 
au  luat  parte  arhiereul  Tit  Târgovişteanul  şi  preotul  St. 
Iliescu.  După  informaţiilje  păr.  Iliescu  putem  da  şi  noi  ce¬ 
titorilor  câteva  amănunte  preţioase. 

In  conferinţa  dela  Sofia  s’a  discutat  cu  multă  compe¬ 
tenţă  în  patru  şedinţe  următoarele  puncte 1)  Cari  sunt  ser¬ 
viciile  mai  însemnate  realizate  de  Imka  pentru  tineretul 
din  ţările  cu  majoritate  ortodoxă?;  2]  Cari  au  fost  greşelile 
mai  mari  săvârşite  de  Imka  în  ţările  ortodoxe?;  3)  Cari 
sunt  trebuinţele  dinţara  (delegaţilor  ortodocşi)  ?  4)  Ce  prin¬ 
cipii  trebue  să  călăuzească  activitatea  soc.  Imka  în  ţările 
cu  majoritate  ortodoxă,  şi  de  ce  metode  să  se  folosească  ? 

5}  Cari  sunt  serviciile  mai  însemnate,  pe  cari  ortodoxia  poate 
să  le  ofere  soc.  Imka,  aşa  încât  să-i  îmbogăţească  viaţa 
şi  să-i  asigure  influenţa  în  mijlocul  tineretului. 

Scopul  acestei  conferinţe  se  poate  uşor  deduce  din 
programul  schiţat,  dar  şi  din  cuvintele  de  deschidere  ale 
preşedintelui  I.  Mott:  „V’am  chemat  la  această  conferinţă 
în  mod  neoficial,  pentruca  să  găsim  calea,  care  ne-ar  putea 
duce  la  conlucrarea  Bisericii  ortodoxe  cu  noi  pentru  edu¬ 
carea  tineretului  în  spirit  creştin.  —  Ortodoxia,  care  are  o 
mare  misiune  în  această  lume  şi  vreme,  ascunde  forţe  spi¬ 
rituale  şi  valori,  cari  trebuesc  puse  numai  decât  în  lucrare 
împotriva  forţelor  distrugătoare  din  vremea  de  faţă.  Apro¬ 
fundarea  problemelor  spirituale  în  chip  superior,  hotărârile 
precise  şi  clare  ale  sinoadelor  voastre  ecumenice,  serviciul 
liturgic,  muzica  voastră  bisericească,  misticismul  vostru  şi 
vieţile  sfinţilor,  sunt  bogaţii  şi  forţe,  cari  trebuesc  sădite 
şi  cultivate  nu  numai  în  inima  tineretului  ortodox,  ci  a  în¬ 
tregului  tineret  din  lume.  —  Eu  nădâjduesc  că  Biserica  orto¬ 
doxă  va  da  mâna  cu  soc.  Imka  pentru  binele  tineretului". 

Discutându-se  programul,  ta  punctul  prim  se  arată  că 
societatea  a  adus  un  real  folos  solidarităţii  tinereşti.  Gre¬ 
şelile  sunt  multe:  Biserica  pentru  ortodox  e  o  noţiune  di¬ 
ferită  de  cea  a  reprezentanţilor  soc.  Imka,  şi  » interconfesio - 
nalismub  nu  poate  cadra  cu  dogmele  noastre,  cari  nu  sunt 
ceva  accesoriu,  la  care  putem  renunţa ;  „minimul  de  cre¬ 
dinţă"  al  soc.  Imka  negligă  „maximul",  adecă  dogma,  —  ori 
dogmă  şi  biserică,  la  noi  sunt  două  noţiuni  strâns  unite,  — 
de  aceea  nu  putem  concepe  o  educaţie  a  tineretului  fără 
o  înţelegere  prealabilă  cu  biserica  oficială  [prof.  Zenkowski 
şi  prof.  Ţancov). 

Reprezentantul  soc.  Imka,  dl  Kiihlman  (Paris],  recu¬ 
noaşte,  că  sunt  juste  observaţiile,  dar  n’au  putut  face  altfel 
până  acum  din  simplu  motiv,  că  în  lumea  ortodoxă  n'au  găsit 
secretari  potriviţi,  cari  să  întrunească  cele  2  condiţii  esen¬ 
ţiale  :  a)  să  fie  ortodocşi  desăvârşiţi  şi  b)  să  cunoască  me¬ 
toda  de  lucru  a  soc.  Imka,  ci  societatea  a  fost  silită  să  ia  se¬ 
cretari,  cari  a  trecut  prin  şcoala  protestantă,  ceeace  n’a  fost 
un  bine. 

Faţă  de  atitudinea  de  intransigenţă  a  reprezentanţilor 
bulgari  şi  ruşi  în  ce  priveşte  organizarea  Soc.  cu  parti¬ 
cipanţi  din  toate  confesiunile  creştine  din  o  ţară  ortodoxă, 
arhiereul  Tit  Târgovişteanul  spune:  Imka  vrea  educaţie 
creştină,  religioasă.  Dacă  admitem  aceasta,  eu  cred,  că 
am  aflai  bază  de  înţelegere.  La  noi  lucrează  Imka  şi  Ivka. 
Mai  întâi  sa  înfiinţat  Ivka.  Biserica  oficială  a  avut  atitu¬ 
dine  neutrală.  Mai  târziu  a  trebuit  să  ne  amestecăm  şi  să 
ounem  societatea  în  mâni  curat  româneşti,  primind  în  chipul 

acesta  un  caracter  pur  ortodox  şi  naţional.  Sper,  că  şi  Imka 
va  admite  acest  procedeu,  întrucât  şi  ea  nu  doreşte  altceva 
decât,  ca  membri  ei  să  trăiască  după  principii  creştineşti. 
Minorităţile  confesionale  la  noi  niciodată  n’au  avut  nimic 
de  suferit;  orice  grupare  religioasă  poate  trăi  alăturea  de 
noi.  Imka  n’are  decât  să  solicite  bisericii  ortodoxe  oficiale 
a  le  designa  persoane  competente  cari  să  lucreze  liber  cu 
secretarii  soc.  Imka. 

Aceste  cuvinte  ale  delegatului  ortodox  român  a  umplut 
de  bucurie  şi  de  nădejde  pe  toţi  reprezentanţii  de  faţă. 

Hotărârile  luate  şi  aprobate  au  fost  un  rezumat  fidel 
al  celor  arătate  până  aici,  de  aceea  nu  le  mai  reproducem. 

Merită  însă  să  mai  amintim  ceva  din  încheierea  con¬ 
ferinţei. 

încheind  Iohn  Mott,  preşed.  Societăţii,  spune:  „Nimic 
nu  m'a  impresionat  mai  mult  decât  obiceiul  ortodocşilor  de 
a  se  saluta  cu  „Hristos  a  înviat".  Aşi  dori  ca  şi  romano- 
catolicii  şi  protestanţii  să  aibă  acest  obiceiu.  Dacă  Hristos 
a  înviat.  Ei  este  viu ;  dacă  este  viu,  Ei  este  în  mijlocul  no¬ 
stru.  Eu  l-am  simţit  între  noi.  înţelegerea  unanimă  la  care 
au  ajuns  dovedesc  revărsarea  harului  divin.  —  Răsboiul 
uneşte  pe  toţi  fiii  ţării  împotriva  duşmanului.  De  ce  nu  ne-ar 
uni  pe  toţi  şi  binele  suprem  ?  Lucrul  creştinului  azi  e  foarte 
greu.  Cauza?  Creştinul  nu  se  hotăreşte  să  aplice  princi¬ 
piile  Evangneliei.  Să  ne  rugăm,  ca  să  fim  totdeauna  uniţi, 
şi  vom  izbuti.  Hristos  s’a  rugat  să  fim  una  şi  „Hristos  a 
înviat",  ne  iubeşte,  este  aproape  de  noi  şi  ne  ajută".  — 
Mitropolitul  Ştefan  al  Sofiei  a  exclamat:  „Conferinţa  aceasta 
a  fost  condusă  într’adevăr  de  Hristos  cel  înviat". 

♦ 

*  * 

Credem  că  nu  mai  avem  nimic  de  adăugat.  Rugăciu¬ 
nile  bisericii  noastre  „pentru  împreunarea  tuturor"  au  ajuns 
înaintea  lui  Dumnezeu  şi  acum  nu  înzadar  bat  Ia  inimile 
oamenilor.  „Ortodoxia  are  o  mare  misiune  în  această  lume". 

Să  luăm  aminte!  Oh.  M. 

* 

INTERNA, 

Adunarea  eparhială  a  Arhiepiscopiei  de  Alba-Iulia 
şi  Sibiu,  s’a  deschis  conform  dispoziţiilor  legale  în  Dumi¬ 
neca  Samarinencii,  în  catedrala  din  Sibiu  cu  fastul  obici¬ 
nuit  la  această  solemnitate.  Cuvântarea  de  deschidere  a  I. 
P.  S.  Sale  a  stârnit  un  interes  viu  şi  mult  răsunet  în  su¬ 
fletele  celor  prezenţi;  mai  ales  vorbind  de  votarea  legii 
cultelor  optimismul  sănătos  ce  se  desprindea  din  cuvintele : 
„Când  cadrele  unei  legi  nu  sunt  bune,  să  se  oprească  pro- 

greşul  bisericii  şi  rezolvirea  problemelor  ei?  Experienţa 
de  două  ori  milenară  ne  spune,  că  decâteori  bisericii  i  s’a 
pus  o  pierîecă,  ea  a  sfărâmat-o.  Cu  această  încredere  am 
privit  şi  privesc  legile  cari  se  dau  pe  seama  bisericii".  ' 
Cele  patru  şedinţe,  cari  au  urmat,  sau  desfăşurat  într’o 
atmosferă  curat  creştinească  şi  de  o  superioră  înţelegere 
a  vieţii  bisericeşti  şi  problemelor  ei  din  arhidieceza  noastră. 
Se  ia  cu  aprobare  la  cunoştinţă  numirea  păr.  arhim.  Dr.  V. 
Stan  de  vicar,  rapoartele  financiare  şi  şcolare,  ocupându-se 
mai  cu  dinadinsul  de  raportul  bisericesc.  Să  spicuim  şi  noi 
ceva  din  principiile  acestui  frumos  raport,  care  s’a  cetit 
în  întregime  în  faţa  adunării.  „Biserica  noastră  împărtă¬ 
şeşte  această  concepţie  şi  se  consideră :  instrument  divin 
în  slujba  mântuirii  sufletului  individual  şi  al  civilizaţiei  de 
azi,  ea,  biserica  se  adaptează  necontenit  marei  misiuni  a 
renaşterii  religioase”  ;  —  Despre  vizitaţiile  canonice  spune : 
„In  trecut  se  făceau  pentru  a  afla  relele  lăuntrice  şi  nea¬ 
junsurile  din  parohii,  azi  rostul  lor  e  a  cunoaşte,  cât  bine 
sălăşluieşte  în  viaţa  creştinilor  şi  a-1  spori,  —  întrevederile 
cu  Arhipăstorul  au  darul  de  a  întoarce  privirile  spre  cele 
interioare,  spirituale  şi  eterne,  pe  cari  trebue  să  le  suge¬ 
reze  prezenţa  oricărui  slujitor  al  lui  Hristos  în  mijlocul  so¬ 
cietăţii".  Acest  scop,  tratat  mai  de  aproape  l-a  avut  şi 
conferinţa  protopopilor,  cari  sa  ţinut  anul  trecut,  pen- 
trucă  prin  protopopi  va  trebui  să  influinţăm  mai  deaproape 
asupra  bisericii  dela  ţară,  căci  „fără  de  o  întărire  a  teme¬ 
liei,  cari  sunt  bisericile  săteşti,  construcţia  superioară  a 
bisericii  ajunge  şubredă".  Centrul  de  gravitaţie  al  creş¬ 
tinismului  nostru  e  în  pătura  ţărănească,  şi  nu  sunt  per¬ 
spective  de  a  trece  în  sus,  lozinca  noastră  să  fie :  pă¬ 
strarea  gloriei  dela  ţară".  In  ce  priveşte  relaţiile  dintre 
biserică  şi  stat  ne  găsim  într'o  criză :  „multă  lume  azi  nu-şi 
mai  dă  seama  în  mod  corect  de  rostul  aducerilor  aminte 
şi  priveşte  cu  nepăsare  invazia  consideraţiilor  profane  în 
chestiile  spirituale,  cari  nu,permit  compromisuri ;  celce  vrea 
să  privească  în  viitor  cu  oarecare  încredere,  e  dator  să 
ţină  seamă  de  lecţiile  trecutului;  biserica  nu  se  poate  îm¬ 
păca  cu  legiuri  cari  consideră  caracterul  ei  de  dominantă 
ca  o  ficţiune  iuridică",  de  aceea  ea  „e  capabilă  să  înfrunte 
orice  adversităţi,  apărându-şi  misiunea  prin  sudoarea  feţii 
sale,  prin  muncă  asiduă  şi  onestă,  intelectuală  şi  spirituală". 
Cât  priveşte  relaţiile  externe  ale  bisericii  noastre:  în 
trecut  a  luat  parte  la  congresul  dela  Lausanne  şi  în  vara 
aceasta  va  fi  de  faţă  la  cel  dela  Praga.  I.  P.  S.  nostru 
Părinte  Mitropolit  a  primit  a  fi  membru  activ  în  comite¬ 
tele  organizaţiilor  mondiale  de  unire  a  bisericilor  creştine 
Life  ana  Work  şi  Faith  and  Order,  —  fiindcă  „idealul  unirii 
bisericilor  nu  mai  aparţine  utopiilor,  de  când  cu  puternicile 

curente  mondiale  de  înfrăţire  creştină",  căci  azi  toţi  creştinii 
„convergează  spre  acelaş  centru  comun :  spre  Isus  Hristos, 
mântuitorul  neamului  omenesc 

In  cursul  şedinţelor  la  diferitele  rapoarte  şi  chestiuni 
s’au  putut  auzi  discuţiuni  interesante,  vorbiri  frumoase  dar 
şi  mai  interesante  şi  luminoase  desluşiri  şi  directive  date 
de  I.  P.  S.  Sa  Mitropolitul  Nicolae.  Şi  adunarea  eparhială, 
convinsă  că  bunul  Dumnezeu  a  hărăzit  bisericii  noastre  un 
vrednic  arhipăstor  pentru  această  vreme  grea,  prin  graiul 
dlui  deputat  Eugen  Goga,  la  sfârşitul  ultimei  şedinţe  de- 
clară:  „Noi  avem  toată  încrederea  în  înţelepciunea  I.  P. 
S.  Voastre",  şi  roagă  să  continue  a  lupta  pentru  biruinţa 
bisericii  noastre. 

Remarcăm  încă  odată,  cu  multă  bucurie,  nivelul  înalt 
al  discuţiunilor  şi  atmosfera  de  armonie  şi  bună  înţelegere, 
cu  adevărat  creştinească. 

Iar  darea  noastră  de  seamă  atât  de  sumară  poate  are 

totuşi  darul  să  oprească  cu  folos  atenţia  cetitorilor  noştri 

asupra  frumoaselor  principii,  cari  călăuzesc  conducerea 

bisericii  noastre.  Gh.  M. 

* 

Congresul  Societăţii  ortodoxe  a  femeilor  române. 

Atitudinea  socialiştilor  din  Franţa  faţă  de  dreptul  de  vot 
politic  al  femeilor,  m'a  surprins :  sunt  împotrivă  !  In  toate 
ţările  ei  aţâţă  această  mişcare.  Şi  în  Franţa,  să  fie  con¬ 
trari?  Da,  şi  încă  pe  ce  temei:  femeile  sunt  mai  tradiţio¬ 
naliste,  deci  mai  naţionaliste  şi  mai  religioase  ca  bărbaţii, 
şi  prin  acordarea  dreptului  de  vot  femeii  franceze  socia¬ 
liştii  şi-ar  înmulţi  duşmanii,  —  argumentează  socialiştii. 

Cetind  rapoartele  despre  impunătorul  congres  al  socie¬ 
tăţii  ortodoxe  al  femeilor  române,  ţinut  la  Bucureşti  în  5 
şi  6  Maiu  a.  c.  —  mi-au  răsărit  deodată  în  minte  argumen¬ 
tele  socialiştilor  francezi,  şi  le-am  găsit  întemeiate,  cu  sin¬ 
gura  deosebire,  că  pe  mine  nu  mă  înspăimântă,  ci  mă  bu¬ 
cură  această  constatare. 

Societatea  de  care  vorbim  s’a  înjghebat  tocmai  pe 
baza  celor  două  principii:  naţionalismul  şi  religiozitatea, 
într’o  vreme  când  papistaşismul  găsise  unelte,  pregătite  în 
şcolile  de  fete  ale  lor  cu  cunoscutele  lor  metode  de  con¬ 
vertire,  cari  lovind  în  ortodoxie  săpau  şi  temelia  naţiona¬ 
lismului.  Şi  de  atunci,  vor  fi  vre-o  două  decenii,  femeia 
română  şi  ortodoxă  se  dovedeşte  an  de  an  a  fi  cel  mai 
puternic  factor  de  viaţă  creştină. 

Atât  de  supusă  capriciilor  formelor  externe,  modei,  fe¬ 
meia  română  păstrează  un  fond  sufletesc  adeseori  mai  curat, 
mai  statornic  şi  mai  legat  de  trecutul  nostru,  decât  bărbaţii 
ziielor  noastre,  cari  în  vremece  fac  bombastice  declaraţii 
rădospite  de  românism  şi  ortodoxie,  cochetează  pentru  un 
blid  de  linte  cu  cei,  pe  cari  nu  se  feresc  a-i  ataca,  şi  merg 
aşa  de  departe,  că  tocmai  în  acte,  cari  singure  pot  demon¬ 
stra  românismul  şi  ortodoxia  lor  au  atitudine  cari  îi 
demască.  Exemple?  Unele  sunt  foarte  recente. 

In  vremea  din  urmă,  şi  mai  ales,  congresul  din  anul 
acesta  cel  de  al  17-lea,  a  dat  dovadă,  că  femeia  română 
şi  ortodoxă  azi  trebue  să  grăiască.  Cuvântul  ei  e  necesar, 
ca  să  scuture  din  păienjenişul  „afacerilor"  pe  bărbaţii  cari 
prea  se  închină  lui  Mamona  D-na  prezidentă  Al.  Canta- 
cuzino,  ca  un  punt  de  program  a  şi  spus  în  vorbirea  de 
deschidere :  „Ridicarea  poporului  român  nu  se  poate  face 
decât  pe  baza  păstrării  credinţii  strămoşeşti ;  societatea 
ortodoxă  a  făcut  din  acest  principiu  piatra  sa  de  temelie. 
Societatea  face  sforţări  a  îndruma  pe  mamele  de  azi  să 
crească  cum  trebue  pe  mamele  de  mâne". 

Şi  sufletul  acestei  societăţi  o  ştie  toată  lumea,  e  d-na 
Al.  Cantacuzino,  care  Ia  acest  congres  a  fost  sărbătorită 
în  chip  deosebit.  La  sfârşit  d-sa  a  spus  că  se  simte  mândră 
pe  urma  faptului,  că  prezidează  Societatea  ortodoxă  a 
femeilor  române. 

Noi  dorim  să  ajungă  an  de  an  tot  mai  mângâiată  şi 
mai  mândră  de  rezultatele  străduinţelor  d-sale.  Dorim  să 
ajungă  a  vedea  societatea  atingând  culmi  nebănuite,  şi  să 
vadă  pe  toate  femeile  române  cu  suflet  ca  al  d-sale. 

Dorim  din  inimă,  ca  femeia  română  să-şi  poată  desfă¬ 
şura  liber,  în  cadrele  scumpei  noastre  ortodoxii  toată  râvna 
ei  şi  toată  forţa  creatoare,  de  care  dispune,  întărind  temelia 
credinţii  strămoşeşti  şi  prin  ea  ţara.  Căci  noi  preţuim  cu 
vrednicie  concursul,  de  care  ne  învredniceşte.  Şi  să  fie 
gata  a  întâmpina  cu  vrednicie  atitudinile  duşmănoase  poate 
şi  ale  multora  dintre  politicianii  noştri  ;  căci  ele  nu  sunt 
rare. 

Domnul  Ie  va  sta  şi  să  le  stea  pururea  în  ajutor. 

Gh.  M. 

Note  şi  informaţii. 

Pregătirea  programei  analitice  pentru  Învăţământul  se¬ 
cundar  a  actualizat  din  nou  problema,  vecinie  actuală,  a  Reli¬ 
giei  In  şcoală.  S’au  scris  şi  cu  acest  prilej  cuvinte  frumoase 
despre  rostul  adânc  ce-1  are  religia  fn  pregătirea  sufletească  a 
tineretului  nostru  şcolăresc. 

Cităm  câteva  rânduri  dintr’un  articol  al  domnului  Nichifor 
Crainic  («Curentul»  din  25  Maiu  a.  c.) : 

«In  învăţământul  nostru,  conceput  exclusiv  ştiinţific  şi  deci 
ateu,  religia  trecea  drept  un  anacronism  îngăduit,  şi  lua  loc 
aproape  Intre  dexterităţi.  Lângă  gimnastică  şi  caligrafie.  Epoca 
aceasta  a  trecut  insă  chiar  pentru  gimnastică,  ridicată  azi  la 
rangul  de  educaţie  fizică.  Şi  nu  era,  cred,  dificil  de  observat 
după  atâta  experienţă  că:  din  firimiturile  ştiinţifice  asimilate  in 
şcoală  nu  se  poate  închega  in  nici  un  chip  o  «Weltanschanung», 
de  care  atârnă  in  măsură  decizivă  formarea  unui  caracter  moral. 

Pustiirea  de  caractere  în  viata  românească  se  datoreşte 
In  mare  parte  acestui  lapsus  al  învăţământului  nostru.  «Morala 
ştiinţifică»,  (vă  aduceţi  aminte  de  fioroasa  apologie  a  stâncii 
Tarpee  ?)  s’a  dovedit  un  caraghioslâc  vrednic  de  celelalte  teorii 
ale  lui  Haeckel.  învăţământului  nostru,  făcut  din  mozaic  ştiin¬ 
ţific,  i  au  lipsit  liniile  unitare  care,  deasupra  mozaicului,  să  ar- 
cuiascâ  bolta  unei  concepţii  despre  lume  şi,  odată  cu  ea,  o 
atitudine  pfrsonală  in  faţa  vieţii.  E  un  lucru  pe  care  singură 
religia  11  poate  da.  Eu  nu  cred  In  puterea  filo  soft  ei.  Istoria 
filosofiei  nu  poate  da  o  atitudine,  de  vreme  ce  sistemele  de. 
gândire  se  anulează  unele  pe  altele:  e  calea  scepticismului. 
Afirmarea  principiului  moral  in  viaţă  nu  poate  naşte  decât  din¬ 
tr’un  sistem  general  cu  autoritate  absolută,  sprijinit  pe  aderenţa 
interioară  a  sufletului  şi  verificat  obiectiv  printr'o  instituţie  so¬ 
cială  venerabilă:  religia  şi  biserica.  Dar  pentru  aceasta  religia 
nu  e  un  simplu  «obiect  de  Învăţământ»,  ci  o  practică  confe¬ 
sională.  Lecţia  de  religie  nespiijinită  de  o  practică  confesio¬ 
nală  nu  duce  aproape  nicăieri.  Şi  ea  trebue  să  ducă  la  con¬ 
vingere  interioară,  singura  din  care  poate  să  crească,  in  linii 
precise,  o  atitudine  în  viaţă». 

* 

Vâlva  pe  care  proiectul  de  lege  a  cultelor  a  stârnit- o 
în  presă  este  încă  vie  în  sufletul  nostru.  Discuţiile  aprinse 
ce  s’au  purtat  în  jurul  acestei  chestiuni  caracterisează  stră¬ 
lucit  ambele  tabere  beligerante.  Arsenalul  de  arme  cu  care 
fraţii  noştri  „din  cealaltă  strană”  au  izbutit  să  câştige  pe 
dl  ministru  A.  Lăpădatu  pentru  punctul  de  vedere  catolic, 
minoritar,  antinaţional,  nepatriotic,  nepolitic  etc.  este  insulta 

la  adresa  Bisericii  ortodoxe.  Nu  dăm  decât  o  strălucită 
mostră  din  acest  soiu  de  arme  din  tabăra  târnăveană. 

„Unirea"  din  Blaj,  publică  în  Nr.  său  din  25  Febr. 
1928  un  articol,  datorit  unui  profesor  secundar  din  Sibiu. 
Numele  lui  nu  impoartă.  Cu  toatecă  e  cam  ciudat,  întrucât 
nu  se  scrie  după  ortografia  Academiei. 

Domnul  profesor  are  specialitatea:  greacă  şi  latină. 
Este  deci,  măcar  în  parte,  şi  într'un  anume  fel,  „bizantin". 
Dar,  dupăcum  vă  veţi  convinge,  d-sa  nu  sufere  de  prea 
multă  delicateţe  şi  distincţie  attică.  Nu  pare  a  fi  auzit  de 
idealul  Kaiokagathiei.  Ori,  în  orice  caz,  nu  credem  că  are 
pretenţia  de  a-l  fi  realizat  în  scris. 

Pentrucă  articolul  din  chestie  este  scris  într’un  limbaj, 
a  cărui  bădărănie  eclipsează  şi  pe  cel  mai  pretenţios  birjar 
din  piaţa  Matache  Măcelaru. 

Nu  reproducem  articolul.  Din  consideraţie  faţă  de  citi¬ 
tori  şi  faţă  de...  hârtie.  Spicuim  numai  câteva  flori  de  stil 
din  „apologia"  distinsului  „mirean"  al  Bisericii  unite. 

Pentru  d  sa  ortodocşii  sunt  „propagandiştii  culturii 
sârbo-bulgaro-moscovite",  „apostoli  falşi"  „vânători  de  su¬ 
flete",  „răpitori  de  biserici",  „lupi  cari  umblă  urlând  pe 
toate  drumurile",  pentru  „a  jefui,  a  exploata  şi  a  tortura", 
„indivizi  cu  inimă  de  fiară",  „călăi",  „ostaşii  lui  Iuda"  ori 
—  cu  un  cuvânt  colectiv  —  „dihania  bizantină”. 

Ca  ’n  Apocalipsă. . .  .< 

Articolul  l-am  citit  şi  acasă,  în  tovărăşia  Cxâtorva  prie¬ 
tini.  La  sfârşit,  unul  din  ei  a  plecat  pe  neaşteptate,  spu- 
nându-ne :  La  revedere !  Eu  mă  duc  să  avizez  pe  dl  Dr. 
Preda. 

* 

Anunţată  de  vr’o  doi  ani  de  zile  şi  aşteptată  cu  o  ju¬ 
stificată  curiositate,  revista  religioasă  internaţională  „Lo¬ 
gos"  a  apărut  în  condiţii  redacţionale  şi  tehnice  cari  mul¬ 
ţumeşte  pe  deplin  aşteptările  lectorilor.  Revista  apare  tri¬ 
mestrial,  fiind  închinată  problemelor  de  sinteză  creştină 
ortodoxa.  Primul  număr  cuprinde ;  1.  Studii  şi  articole :  Ge- 
orges  Florovsky,  L’idee  de  la  Creation  dans  Ia  Phiiosophie 
Chretienne ;  F.  W.  Foerster.  La  Moral  Religieuse  et  la 
Moral  Laî'que;  N.  Berdiaeff,  Sur  la  naiure  de  la  Foi;  V. 
Fopescu,  Le  desacord  entre  le  conceptions  sociales  de 
Tertullien  et  de  la  Seciete  grecoromaine ;  Al.  Busuio- 
ceanu,  Influences  armeniennes  dans  l’arhitecture  religieuse 
du  Bas-Danube,  V.  Popescu,  Le  probleme  de  l'Union  des 
Eglises,  Leon  P.  Karsawin,  Sur  Ies  deux  natures  dans  le 
Cnrist.  2.  Cronici  despre  viaţa  religioasă  din  România  şi 
străinătate,  semnate  de  arhim.  Scriban,  pr.  Manea  Po- 

pescu.  3.  Recenzii  de  M  Eliade,  I.  Constantin  eseu,  P. 
Sterian,  arhim.  Scriban,  pr.  P.  Partenie,  pr.  Dr.  I.  Felea 
etc.  4.  Acte  oficiale,  5.  Fapte  şi  informaţii. 

Revista  e  scrisă  în  limba  franceză.  Redactori:  Nae 
lonescu  şi  Victor  Popescu.  Abonament  anual  600  Lei 
pentru  România,  100  frc.  fr.  pentru  străinătate. 

* 

Nu  odată  am  subliniat  necesitatea  cât  mai  largei  po¬ 
pularizări  a  scrierilor  Sfinţilor  Părinţi.  Şi  până  când  opera 
se  va  iniţia  în  stil  mare,  ne  bucurăm  şi  de  încercările 
mai  mărunte.  Ne  gândim  în  special  Ia  bunele  servicii  ce 
le  face  în  această  privinţă  „Buletinul  Episcopiei  Huşilor", 
care  aproape  număr  de  număr  publică  fragmente  bine  a- 
Iese  şi  frumos  tălmăcite  din  înţelepciunea  Sfinţilor  Părinţi. 
De  altfel  trebue  să  mărturisim  că  această  foaie  eparhială 
apare,  peste  tot,  în  lăudabile  condiţii  redacţionale.  Mun¬ 
cesc  Ia  ea.  o  seama  de  preoţi  talentaţi  şi  cu  o  răvnă  e 
xemplară. 

* 

In  ziua  de  28  April  a,  c.  s  au  desfăşurat  la  Chişinău, 
în  cadre  deosebit  de  solemne,  serbările  pentru  comemo¬ 
rarea  Unirii  Basarabiei  cu  patria-mamă.  Cu  acest  prilej 
arhiepiscopia  Basarabiei  a  fost  înălţată  la  rangul  de  mi¬ 
tropolie,  iar  I.  P.  S.  Arhiepiscop  Gurie  la  rangul  de  Mi¬ 
tropolit. 

înzestrată  mai  de  multă  vreme  cu  numeroase  şi  te¬ 
meinic  organizate  instituţii  bisericeşti,  iar  de  curând  cu  o 
facultate  teologică,  Mitropolia  Basarabiei  are  toate  con¬ 
diţiile  unei  strălucite  evoluţii.  Şi  suntem  convinşi  că  ea  va 
fi  o  nebiruită  cetate  a  ortodoxiei  româneşti,  Ia  graniţa  ră¬ 
săriteană  a  Ţării  întregite. 

Avem  bucuria  de  a  anunţa  iubiţilor  noştri  cititori,  că 
în  numărul  viitor  al  Revistei  Teologice  vom  publica  un 
important  studiu  asupra  „Moralei  Sinagogale",  datorit  di¬ 
stinsului  nostru  prietin  şi  colaborator  pr.  Anghel  Pârvâ- 
nescu  dela  Crai  ova. 

* 

După  strălucitul  şi  neuitatul  pelerinaj  la  locurile  sfinte, 
organizat  de  I.  P.  S.  nostru  mitropolit  Nicolae,  părintele 
Dr.  Grigorie  Cristescu,  profesor  Ia  Academia  teologică  din 
Sibiu,  tipărise  o  carte:  „Mai  aproape.de  Tine,  Doamne". 
Cartea  este  un  monument  de  cugetare  şi  simţire  creşti¬ 
nească  şi  de  neasemănată  frumuseţă  poetică.  Zămislită.  în 
esenţa  ei,  pe  pământul  cel  sfânt,  pe  unde  a  umblat  Mân¬ 
tuitorul  şi  strădalnicii  săi  învăţăcei,  din  şoaptele  ce  le-a 

desprins  sensibilitatea  autorului,  de  dincolo  de  realitatea 
concretă,  cartea  a  stârnit  admiraţia  tuturor  acelora  cari  au 
avut  fericirea  să-i  ispitească  slovele. 

Ea  ă  stors  cuvinte  de  laudă  până  şi  în  coloanele  „Unirii" 
dela  Blaj,  care  -r-  se  ştie  —  nu-şi  risipeşte  de  loc  elogiile 
atunci  când  e  vorba  de  o  înfăptuire  ortodoxă. 

Dar,  de  trei  ani  de  zile,  „piii"  redactori  ai  „Unirii" 
şi-au  schimbat  părerea..  Astăzi  cartea  părintelui  Dr.  Gr. 
Cristescu  nu  e  decât  un  monument  de  „verbomanie"  — 
„cuvinte  umflate"  cărora  le  lipseşte  sinceritatea..  Aşa  spune 
‘„Unirea",  care,  în  lipsa  altui  material  redacţional,  repro¬ 
duce  capitole  întregi  diD  cartea,  pe  care  a  lăudat- o  acum 
trei  ani  şi  pe  care- o  bârfeşte  astăzi. 

Ce-are  monitorul  târnăvean  cu  părintele  Cristescu? 
Suntem  convinşi  că  nu  are  nimic;  dupăcum  tot  aşa  de 
convinşi  suntem,  că  părintele  Cristescu  n'are  nimic,  per¬ 
sonal,  cu  „piui"  domn  director  A.  Russu. 

Buba  e  alta.  Pentru  organul  micei  rome  ponegrirea 
Bisericii  ortodoxe  este  o  chestie  de  program,  o  boală  pro¬ 
fesională.  Părintele  Dr.  Gr.  Cristescu  este  ortodox  —  şi 
încă  ce  ortodox !  —  Ergo :  Lapsus- ul  'de  acum  trei  ani  trebue 
„corectat". 

De  aici  noua  revărsare  a  noroiului  din  călimara  piului 
domn  director  Pr.  A.  Russu.  Necuicc. 

* 


Pentru  a  face  un  serviciu  iubitei  noastre  pveoţimi  şi  a 
ne  uşura  şi  nouă  lucrul  administrativ  rugasem  la  timpul 
său  Onor.  Autorităţi  bisericeşti  să  ne  încasseze  şi  trimită 
preţul  abonamentelor  ia  REVISTA  TEOLOGICĂ.  Rugămintea 
noastră  a  fost  ascultată  de  P.  V.  Consiliu  arhiepiscopesc  din 
Sibiu,  de  P.  V.  Consiliu  episcopesc  din  Oradea-Mare  şi  de 
următorii  PP.  CC.  Protopopi :  Traian  Văţianu  (Arad),  Dr. 
Dumitru  Barbu  (Chişineu),  Mihail  Lucuţa  (Şir ia),  loan  Georgea 
(lenopolea),  Elorian  Roxin  (Buteni),  Cornel  Lazăr  (Hălmagiu) , 
Procopiu  Givulescu  (Radna),  Eabriţiu  Manoilâ  (Lipova),  Ghe- 
rasim  Sărbu  (Belinţ),  Dr.  Patrichie  Tiucra  (Timişoara),  Sava 
Seculin  (Vinga),  Mihail  Gaşpar  (Bocşa  Montană),  loan  Gheţia 
(Buziaş). 

Pentru  toată  bunăvoinţa  şi  osteneala  le  aducem  mul¬ 
ţumirile  noastre  cete  mai  călduroase. 

Administraţia  Hevistel  Teologice» 

Toi  i  m  i  (  >  i mm  >  ri^'T  ttt  tt  »  ?t  >T  imuii  i  i  ;T> 


4* 


164 


REVISTA  TEOLOGICĂ 


BIBLIOGRAFIE. 

Dr.  Gr.  Comşa,  Episcopul  Aradului  şi  Dr.  Iustin  Suciu :  Trei 
sute  cincizeci  de  pilde  pentru  predici  şi  alte  cuvântări. 
Arad,  Tipogr.  diecezană  1928.  Pag.  384.  Preţul  60  Lei. 

Victor  N.  Popescu:  Jertfă  de  seară.  Constanta.  „Dobrogea 
Jună"  1927.  Pag.  157.  Lei  75' — . 

Sădim  Sundar  Singh :  La  picioarele  Stăpânului  meu.  [In  ro¬ 
mâneşte  de  Prof.  Dr.  Gr.  Cristescu  şi  Pr.  los.  Trifa). 
Sibiu,  „Lumina  Satelor"  1928.  Pag.  56.  Lei  15' — . 

Pr.  los.  Trifa:  Din  pildele  Mântuitorului.  [Ediţia  III).  Sibiu, 
„Lumina  Satelor",  1928.  Pag.  72.  Lei  15  — 

Dr.  Victor  Stanciu:  Cât  de  minunate  sunt  lucrurile  tale  !  con¬ 
ferinţă  ţinută  la  Societatea  femeilor  ortodoxe  din  Cluj, 
„Ardealul"  1928.  Pag.  16. 

Prof.  P.  Tfumbert :  Planetele  sunt  locuite  ?  [trad.  de  Preotul 
profesor  Corneliu  Grumăzescu).  Galaţi,  „Cultura  Popo¬ 
rului",  1928.  Pag.  15.  Lei  6  —. 

Prof.  Ilarry  Em.  Eordich :  Conştiinţa  creştină  şi  răsboiul 
(trad.  de  Pr.  C.  Grumăzescu).  Galaţi,  „Cultura  Poporu¬ 
lui".  1928.  Pag.  24.  Lei  10  —, 

Dr.  Gh.  Ciuhandu :  Luptele  iconoclastice  din  veacurile  VIII—IX. 
şi  un  erou  al  ortodoxiei  româneşti  din  veacul  XVIII., 
două  conferinţe.  Arad,  1928.  Pag.  26.  La  autor. 

Pr.  loan  M.  Garleanu :  Boabe  de  tămâie,  versuri.  Iaşi  „Presa 
Bună"  1928.  Pag.  56.  Lei  12. — . 

Econ.  A.  C.  Cosma:  Intre  Naţie  şi  Religie,  sau  Naţionalism 
şi  creştinism.  Galaţi,  „Cultura  Poporului"  1928.  Pag. 
18.  Lei  6'—. 

Diacon  Alex.  N.  Constantine  seu :  Poruncile  Bisericii  [Biblio¬ 
teca  Parohiei.  Nr.  1).  Bucureşti,  Ed.  „Tiparniţa",  Calea 
Rahovei  13.  1928.  Pag.  16.  Lei  4. 

N.  M.  Condiescu:  Conu  tnache,  Craiova,  „Scrisul  Româ¬ 
nesc  1925.  Pag.  147.  Lei  70. 

Gib.  I.  Mihăescu :  Pavilonul  cu  umbre,  piesă  în  trei  acte. 
Craiova,  „Scrisul  Românesc"  1928.  Pag.  75.  Lei  50. 


